url: =NLD Party in Hluttaw ah Kamciana neithei taktak hi ciht thu kiza - TUNGZANG NEWS\nNLD Party in Hluttaw ah Kamciana neithei taktak hi ciht thu kiza\nNLD makai Daw Aung San Suh Kyi le a pawl palai (Representative) te in Parliament zumpi ahi Muanhuai khuapi (Naypyidaw) ah tuni May 2,2012 ni-in Parliament member hihtheihna ding kiciamna (Tongciam) nei taktak ta uh hi. Tua NLD makaite' kiciamna ah " 2008 Thukhunpi ( Consitituition) ka zui/ ka lenkip ding hi " cih kammal mahin Kiciamna nei uh hi.\nKiciamna tawh kisai-in NLD makai Daw Aung San Sug Kyi le a pawlte in bel " Thukhun (Consitituition) ka zui/ ka lenkip ding hi " cih kammal munah " Thukhunte ka zahtak ( Respect) ding hi " cih kammal tawh laih nuamin Parliament Hluttaw ah ngen kik uh a, tua bang a khelkik theihna dingin Hluttaw sungah Member tamzaw thukimna tawh kilaihthei bek ahi hi. Tua bangin thukimna la ding hi le zong Hluttaw sungah member a tamzaw pen USDP (Kyant Khaing Yii) party te ahih manin, a hithei lo suak bek tham loin mai lamah buaina om thei zaw ahihna tawh kiniamkhiat kik mai uh ahi hi.\nDaw Aung San Suh Kyi in tuni akipan Thein Sein kumpi thuneihna ( Parliament Hluttaw) sungah lut taktak ta ahih manin, mai lam Kawlgam ki-ukzia le Democrecy kalsuanzia koici pai ding cih ngaklah huai veve ci-in gamvai kivate in gen uh hi. Daw Aung San Suh Kyi a kikhahkhiat ni akipan tuni ciang Kawlgam kikhelzia a nuai abangin kimukhia thei hi.\nNovember 13, 2010 - Aung San Suu Kyi kikhahkhia.\nMay 30, 2010 - Senior General Than Shwe in Thein Sein tungah thuneihna piakhia\nAugust 19, 2010 - Aung San Suu Kyi le President Thein Sein kimu khawm\nOctober 12, 2010 - Gam vai in Thongkia ( Political Prisoners) mi 200 val kikhahkhia.\nNovember 17, 2010 - Mai 2014 ciangin Kawlgam in ASEAN Chairman septheina ngah\nDecember 23, 2010 - Kiteelna ah luttheihna ding NLD Registers bawl\nJanuary 12, 2012 - Kawl kumpi le Karen (KNU) kilemna bawl\nJanuary 13, 2012 - Gamvai Thongkia ( Political Prisoners) makaipi pawlkhat kikhahkhia\nApril 1, 2012 - Lailut kiteelna ( By-Election) ah Mun 45 kidemna sung pan NLD in 43 tawh gualzo\nApril 23, 2012 - EU in Kawlgam tungah Guh gawina/ khaaktanna teng hon sak kik\nTZN: Source: AFP, Tongsan\n1/2/2018 03:28:40 am


timestamp: atn

url: =Zomi Nam Ni 2017 Melbourne ah noptak kizo ~ ZAA :: ZOMI DAILY\nposted on 28 February 2017 at 7:24 am Lomkholna: Australia, News, Zomi, Zomi Nam Ni\nDear, A nai gamla aa om Zomi it teng,\nMelbourne aa om Zomi a hi thei sun 300 kim bangin tu tung a (69) veina Zominam ni peen Lilydale Baptist Church ( ZMC ) biakinn ah, nopci takin ki bawl thei hi cih zekai khin phial ta leh hong zasak ingh, ka Nu zato lum gim sim sim aih man in, kua ma phawk pih loh mimal lungkhamna leh lung hih mawh na tuam2 te hangin tun hong khah khia thei pan ka hih man in nong tel siam ding lung gulh ingh.\nAustralia aa dingin, Cik mah aa ki bawl ngei nai lo Zominam ni Tshirt zongh tukum in ZAA in vai hawm in ih pawi ni ah et lawm takin ki silh zih ziah hi.\nTukum Zominam ni ah Kawlgam pan in Zomi khangthak guitar tum siam Tg. Kimpu seven ( hih zongh khat vei a kisap na mah hi) ZAA in kisam aa, hong pai thei a hih man in, ih pawi pen nakpi takin hong nopci sak tuam hi.Sum leh paai a na vai hawm sak pa Cinpu Naulak te innkuan tung ah lungdam na lian hi.\nPawi an peen ( Zodamtui ki ci ) Zogam aa ci mawh gen thei te aa ding mapang te pawlin vaimimcim leh bawngsa huan lim mah mah tawh mipi hong vaak zih ziah uh hi.\nKawlgam pan aa hong zin pak a hi Sya Lian Thang in hanthot na tom no hong nei aa tha ki ngah ciat hi.\nZominam ni tangthu gen ding aa ki seh te hong pai thei lo hiau mawk a hih man in, sya Tul Thang in sim khat na hong neih sak thei hi.\nZomi khangthak lasiam ten zongh hong zai ziah ziah uh aa, tha ki ngah thei mah mah hi. Music pen Kimpu 7 leh ZMC khangno te ki kop in hong tum ziah2 uh hi.\nPawi hun ah Ciinpi in aw siang sal sal tawh kician takin MC hong sep sak aa hun pai zia hong nop mah mah hi.\nTu tung ih pawi ah hall sap man a bei sum leh paai teng Pasian leh Zomi aa ding a ki phal den ngiat a hi, a et teh taak mah mah ZMC pawlpi in hong piak sak a hih manin lungdam na lianpi kong taang ko uh hi.\nA pia khia, a gim a tawl khempeuh vanglian Pa Pasian in thupha a dimlet in hong piak sak kim ciat ta hen.Amen.\nNo tawh mapang khawm,\nMelody Sen Gual Nam\nSecretary: Zomi Association Australia (Inc)\n11/1 Savige Street. Ascot Vale\nPrevious: Christian Hymn te’ tangthu: Pasian’ Bawlsa Khempeuh Inah\nNext: Album thak tangkona: Lungdamna Luankhi ~ Rkhai


url: =Kawlgam Politics Huihnundan Galetna ~ Khaino :: ZOMI DAILY\nposted on 28 November 2015 at 9:19 am Lomkholna: News, Politics, Zomi\nNung Enkik Vat :: Kawlgam in leitung gambup ah a sau penpen Civil War a bawlna leh Kawlgam ah buaina lianpi pen in 1947 Panlong thuciam palsat man ahi hi. 48 General Aungsan in thatna a tuak khit ciang 1948-1962 Parliament ki ukna sung ah gamsung kidona omden hi. Tua khit ciang 1962-tuciang dong ciang Galkap Ukna sung ah tawlnga lo in gamsung kidona ki thuak den hi. Tua ki Ukna deihloh man in namnih tawh kido a, Gamsung ah thautawi in dona(Revolutionary) le khuasung ah thautawilo in thutawh dona (Democratic Movement) a hihi. A theih huai mahmah khat in Kawlte Politics pen One Nation= Burmese, One Tongue = Burmese, leh One Religion= Buddhism ahi hi. Hih kidona sung ah numei bangzah kibuan ding a, mihing bangzah galtai in, mihing bangzah si ding hiam?\n1993 pan Galkapten hong hanciam tohtoh uh Ki Ukna Bupi pen, 1988 pan Democratic Forces, 1990 kitelpi a zote leh, Gamsung a Thautawi te thukimna kihello in 2008 May 10 ni-in a mauteng in hong kipsak ziau uh hi. 2010 ah Galkapten a gamkap puan hong suah uh a, thau tawi veve in kitelpi hong bawl uh ciang 1990 kum kitelpi a zote or Tanswe kiang ah Ngap maw ci a laikhakte Committee Representing Peoples Parliament kitelpi lutlo a hihman un, Galkapte tawsawn USDP ten kidempih neilo a hih man in hong zo uh hi. I theihsa mah bang in 2015 ah CRPP or 88 Democratic Forcete hong lut kik uh a, kitelpi zo dipdep uh hi, Chin State bang ah CRPP ZCD bek om in, tualsuak Party ah Zomite a champen hipah hi.\nNationwide Political Dialogue:\nKawlgam bup politics kikupi a ki neihzawh mateng I kiukna hong hoih ngeilo ding hi. Ethnic Arm Organizations sungpan USDP kumpi tawh Nationwide Ceasefir Accord letmat thuh group 8 leh 88 Democratic Forcete kua tung masa zaw ding hiam? NCA thuh nailo teng in bangngak a hi diam?\nUSDP tawh kilemna bawl thautawi group 8 teng in, USDP in kitelna zo ding in upmawh mahmah kha ding hi or summet bawlna in letmat thuh hi kha ding uh hi. Kiukna kikhel ding kongbiang ah kidak pan in USDP kumpi tawh kilemna a lak uh pen, EAOs sung a om thautawi dang tengtawh hong kilehbuh mahmah a, mualmi sung ah kiitna kiamsak in ki thutuah lohna kilang sak hi. Hih group 8 teng kilemna letmat a thuhma in a gelna uh, 1. Nationwide Ceasefire Accord 2. Framework for Political Dialogue 3. National Dialogue 4. Union Accord.\nA hih hang tutung kitelna ah NLD in zo a hihciang hih EAOs 8 or NCA Signed te platform kiplo cihna hi. Tua hang in Aung Min in Party 90 bang sampong mawk ban ah Lian Hmung Sakhong in NLD le CRPP lampang in thugen pong mawk pah uh hi.\nUSDP Kumpi tawh kilemna bawlnuamlo EAOs ten thu na mukhol zaw uh hi. A pattauh khat uh in, hih USDP tawh kilemna bawl leng, kitelpi ah USDP in zokik kha ding hi ci-in gen uh hi. Thautawi 20 bang in NCA signed hipeuh mah leh USDP hihsang gualzo zaw kha ding hi. Tun a hih leh USDP te NCA a gualzo lo hong suak hi.\n88 Democratic Forces\n88 Democratic Forcete kitelpi ah nihvei lut in nihvei zopah hi. Tukum kitelpi ah zong NLD in zaang gamteng ah zo a, CRPP ten zong a mau munciat ah na zo uh hi.Tua a hihman Vice President ding in Pu Chin Sian Thang, U Aye Ta Aung, U Khon Tun Oo te kilawm hi ci in media minthang ten zong gen ziahziah ta hi. Tuaban ah kum tampi Aung San Suu Kyi in a diakdiak in a buaipih Article 59(F) zong a sawtlo in tua kumpiten laih leh kilawm a hihman in ASSK kumpi suak thei ding dinmun hi.\nUSDP kumpi pan NLD kumpi vaipuak hong ki ap leh, kilemna khat a lak mahmah uh kulleh kilawm hi. Tanswe tupa Hpoo Hla Pyae le ASSK kimuh khit ciang Article 59(F) laih theih ding mun hong tungto pah hi. “A beisa a ka gamtatnate uh nong pholak kei leh kumpi za hong pia nung” cihtawh a kibang ziau hi. Division lam a tengte a buaina lianpi uh pen Land Use Policy hi. Galkap mangteng in leihoih gamhoih teng, vanhoih teng sutmang a hihman in mitampi in lungphona neiden hi cih kilang hi. ASSK in “kei Power hong pia un mimal khat ciat hong pia kik ding hing” ci ngei hi. Tuabang kilemna tawh Kumpi za luah ziau leh NLD kumpi kiang lungpho nuam hong tamzel ding hileh kilawm hi.\nNLD Kumpi leh NCA\nNLD in kumpi hong letciang NCA vai a zop ding sang a thak a sap ding lamet huai zaw hi. EAOs ten zong USDP tawh NCA thuhsang in NLD tawh utzaw tham ding hi, tua a hihman in a tamzaw in zong USDP tawh a thuh lo uh himawk hi. USDP in Galkap hikei ci a, NCA ah a sap lohteng zong NLD in samkha ding hi. Hihmun ah EAOs sung pan a thuhsa le a thuh nailoteng in thuh ding in lamet huai zaw tham hi. Tua kikal ah UNFC sungpan a hawlkhiatte khong uh, EAOs pan USDP tawh kilemna la 8 te le a lanailote kikal ah buaina omkha thei ding hi. Banghang hiam cih leh a NCA thuhnailo ten a thuhsate ‘CIAMPEEL’ in na mu uh hi.\nDemocracy in, Mualmite deih hongpia zo hiam cih zong ngaihsut huai mahmah hi. USDP kumpi in zong Democracy mah ci tangtang a, General Tein Sien ding lai: President Tein Sein a hihi. 2008 Upadi sung ah Democary cihpen Galkap puansuah a thautawi tawh kibang hi or NCA sign a, a langlam ah Galdo tawh kibang hi. 2008 Upadi laih limlim kisam cihna hipah hi.\nNLD in makai sem in Upadi thak gelh ding kisam hi. Tua Upadi thak in Democracy Standard tawh kituak bek thamloh Mualmiten 47 kumpek a I lunggulh Federal Democracy tawh kituak a, kigelh upadi khat a kisam hi. Tua gelh ma in CSOs ten mipite deih leh a kibanglo minam tuamtuamte bitnang, biakna tuamtuamte bitnang, ngeina tuamtuamte bitnang upadi sung ah a kihel zawh nang, nasep kisam mahmah hi.\nTua upadi gelh hun sung pen Nationwide Political Dialogue or ASSK cihdan leh 21 century panlong, Pu Chin Sian Thang cihdan in Second Panlong. “Second Panlong lam ni cihvai pen ZNC te pat hi” ci in ASSK in 2013 Australia ah gen hi. Tua a gelh ding in, Party khempeuh, galkapte, CSOste, NGOste Thautawite, etc cih bang sam ding a, mi khempeuh in a thukim pen kikip sak in, I gam nuam ding kipan pan ding hi. I hun cihciang hong tungtam. Khaino\nPrevious: Mother Teresa kammal hoih pawl khat\nNext: How to handle criticism? ~ Dr. Ngul Khan Pau


url: =Mangpha Dr Bianca Son (Mang Khan Cing) :: ZOMI DAILY\nDr Bianca Son (Mang Khan Cing)\nKa Ciin aw,\nNa tuailai te meelmawl laimah taleh lunglau kenla, lungmuang leh damtak napai khol in maw.\nNa nua ciang, Zo Taang leh Zo Lia, Zo leitang te kilbang khang ding aa, zatam lai-ah laam bang kipaak ta ding hi. Zosuan te-aa ding na lungdeih leh na veina te nitkhat ni ciang Sian in mual hong suahpih pelmawh ding hi.\nZo Taang lobuang dingin ZoTaang zah aa salpha, na pil na siam na te it-siit lo-in, hangsan tak in, thu-maan na dinpihna te kua in zomto ding hiam? Kawl leh Vai te piaksa min tawh a vaitham sanggam melmak makai kici lehlam-sihthu pawlte kua-in lam-maan lak nawn ding hiam?\nZogam ah lamh kialo, ‘ka DNA ka test sak leh Mongolian origin – Zo sisan hing’ Ei Zomi te Middle Age hunlai tawh kibang hang’ nong cih ka bilkha in zaza lai e. Bangbang hileh, Zomi te iit lua kisa, khual nazit kal nangawn in, na angkawi Zokam theilo pipi innteek tangsak in, Zomi te lakah na tualbial sak, ki hongh mah si in cia.\nZomi te lam-et leh ki hehnep napi, Zomi diaspora te ii khangsawn masa (the first generation of the Zomi diaspora descedant) lak ah minam vei nang bek hipan ci-a, naakngawh ngamlo, mitdim tawh zong etngam loh hi ve-cin. Bang a ci ih hia maw?\nBawl theih hi leh, hong phalnai kei si ung e. A hizong tomkal nunsung na mipih te aa ding navei nasepna te lianlua khin. Kong it man-un, hun leh ni te kisot to thei leh na cici ungh.\nZosuan te hong hung, hong van, hong makaih ding Tungsian longal kuamah omlo, cih hong lak naive maw?\nMangpha, Dr Bianca Son, Mangpha.\nPrevious: Ih tuahkhak zelzel Email tawh ki khemna\nNext: A Hoih mahmah Numei leh A Vam mahmah Tuizeu Noccalula


url: =Bangci bang vangik pan tawlnga ding? :: ZOMI DAILY\nposted on 26 January 2018 at 8:26 am Lomkholna: Biakna, Dimlunzam, News\nMatthew 11: 27_ 28 Zeisu in vangik pua a agim mite aw ka kiangah hong pai in, ka vanzangin ka hakkol puaknop hi, kei kiangah hong sin un acih ciangin, 1.I Vangik icih in bangte hiam? Religiuos rules and regulations; The Pharisees’ rules Mark 4:19, Mark 10: 38_42 the cares of this life;\nA. Biakna vangik: biakna khempeuh in biakna tawh kisai sepzia bawlzia ding, sepding seploh ding, zuihding zuihloh ding thukhun leh dan tampi anei hi. Jews te in zong Moses thukham leh thukhun leh dan tampi na nei uh hi. Biakna hanciam peuhmah avangik tawntung ding hi. Sep zawh leh zuihzawh om dinga, atam zaw pen ki palsat den ding hi.\nTopa Zeisu leitungah hong nuntak sungin biakna hangin mite vangik pua bangin atawl agim na uh athei hi. Mite in bangzah in ki hoih nuam a, ki siangtho nuam hiam cih amu hi. A hizongin tuate peuh mah azuih na uhin lungmuan na khamuan na leh lungkimna apiak zawhloh lam athei uh hi. A hizongin, gim pipi, tawlpipi mah in hong zui tei tei uh a, pawlkhat in ahunlo in mawhna thaman suang tawh denlupna sih na dan hong thuak uh hi.\nPawlkhat lei in valh tum hi. Pawlkhat vanpan meikuang kia in ahal tum hi. Thu tuamtuam la tuamtuam tampi om lai ding hi. Tua ahihmanin, mihing te nuntakna pen launa, linna tawh kidim in om uh hi.Hih biakna kha in amaute hencip in tangtheilo in om uh hi. Zeisu in hih mite hehpih huai na amu lua hi. Tuateng mah phelkhiatsak, suakta sak dingin a hongpai hi zaw ahih man in i lung a dam a Pasian min i phat hi.\nB. Leitung ah i nuntak haksat, khuisatna vangik:\nlungkhamna leh lung hih mawhna te, nasep silbawlna te ah lawhsapna te zong vangik mah hi zel hi.I pumpi ci leh sa mah mah zong natna satna i tuah ciangin i vai a sah a, i puak vangik in i khuisa hi.Luke 9: 10: 11:\nC. Inn kuan sung kizopna: nupa kikal, nu leh pa leh tate kikal, lawm leh gual kikal, tek leh mo kikal kizopna khempeuh ah buaina vangik tampi i nei ciat hi. Luke 12:14:\nD.Mawhna vangik: duhhop huaihamna hangin go leh gam kituhna te, nu leh pa mawhna, phengtatna te, ki huatna, en na, kham theih guih theih tawh ki diahna, bum leh an san na zatna, zuau phuah guktakna, etc…tampi om lai ding.\nHih vangik namkim te a ki helh in ahunsim phial ki pua hi.\n2. Ka hakkol leh avan acihciangin bangte ahi diam? A ma thuhilhna leh ama ukna ( his teaching, his rule of life) a gen hi a, a hakkol puaknop a, ka van zong a zang hi.Hong kisin( ama thuhilhnate leh ama nunziate) un. Kei mahin lungnem in ka ki niamkhiat hi. Ka nungzui suak ding acihna hi. A ma kiangah i zuatni pen ama kiangah i\nSia (thuhilhna alui nusia ding, sinna lui, upna lui,ngeina luite )nusia ding. Sinna lui leh athak ki lem khawm theilo. Pharisee te thuhilhna leh ki makaih zia pen vangik lua kisa a, tua thu te leh Topa Zeisu a kisin khawm theilo hi cih na hi.\nMathew 9:16 puan lui pen puathak tawh phop lo ding, savun um lui sungah lenggah zu athak guang lo ding.\nNaungek bang ahi, apicing theilo thu_um te zong leitung vai uh a, nungzui suak thei nailo uh hi.\nJohn 16:12 I have yet many things to say to you but you can not bear them now. Kong gennop kong theihsak nop tampi om mah hi ven, kong gen hang lah tel tuak mel nai kei uh teh’ ong ci dan hi.\n1Corinthians 3:1_3 Sawltak Paul in zong thu_um ci na pi khangcing lo te pen an khauh ki pia thei nailo acih bang hi ding hi.\nBangcih zuat ding i hia?\nVangikte nga in,’ kei nang kiangah hong kisin ning ‘ci a i ki pumpiak na ahihi. Ama tung i ki ngakna in lungmuan na leh khamuan na i ngah theihna pen AMASA pen tawldamna hi pah hi.Banghang hiam cih leh mihingte in i nuntak sung i phut khak tohtoh thu haksa pawlkhat pen Zeisu hilh nate ngai in, zuih kisin tohtoh ding i hihi.\nTua zia te pen i ngah khit teh ANIHNA tawldamna namte kingah ding hi.Mikang pau in process AKIZOM PAISUAK hi. Zeisu nungzuihna ah tawlngakna om theilo a i khansungin zuihden ding a hihi.\nBangbang ahi zongin, Zeisu a pen itna lungsim kha i neih zia hong dim toto phot leh tua tawh ki zui in i vaipuak zia ki siam dinga, tua i siam zahzah ki tawl dam ding aci nuam a hihi.\nA thupi mah mah pawlkhat i tawphah in “kisin “a cih kammal a hi hi, tua in pattah akul cihna a hihi.\nGamlaka ale mah mah Lano or Sakol no khat pen hong zual mateng sinsak leh pattah kul hi a, ahilh ding te apantah dingte in zong a lung duai kul a, a kisin ding te in zong utmah mah na leh lungduai na tawh thuak keeikai in sin kul hi.\nThuman kul ding hi(obedience) Thuak kul ding hi(suffering),Abuk a bek in kipumpiak khiat kul ding hi(submission and commitment). Tua ahih man in Zeisu zia i sin ciangin amah i it kei leh ki sin nuam lo ding a hihi. Hih thu in itna tawh kizopna a hi gige hi.\n3. Tawldamna i cih bang a hi tam?\nZeisu in tawldamna ka hong pia ding ci hi. Akam ciam ahihi. Kua Pasian in eite hong kamciam ngei ahi hiam? Mawhna vangik pan in eite tangding dan khempeuh hongthuaksak ngam ding kuamah i mu kei ding hi.\nLeitung nuntak haksatna pan in e leh? Tawldam na ahong pia zo mah ding hiam? I natna isatna te hong dam sak thei mah ding hiam? Tua khempeuh singlamteh tung hong lakkhiat sak khin zo a, eite in i tel theih zah zah kikhahkhia a suahtakna leh damna angah thei ding te i hihi.Leitungna te deihgawhna pan zong hong suakta sak thei hi.\nZeisu zia sungah i lut theih ciangin, i vangik te hong zang pan dinga i tawl hongdam pan ding hi.Ahangpen, ama muh bang in mu theita, ama tel bangin tel theita, a ma gual zawh bangin gualzi theita, adiakin, leitungna te tung ah i lungsim ngak dan ding hi ding hi. Nate tung ah tokai( Master) zawh na ding, lungsim ngaihsut leh puakzia te( emotions) tungah damna leh gualzawhna, mi cina luna leh dawiveite tungah damna leh suahtakna piakna ding amaute phel ding cih te pen Zeisu sep bangin septheihnate ahihi.\nI vangik in ama vangik ahi kha mangthang te a ding cih loh ngal adang te vanzang tak in nuntak kal suan ding ahihi. Leitung deihgawhna te vangik ahi hi. Zeisu kiangah i sin teh huaihamna te hong bei ding hi. Guktakna, thadahna te, hong bei ding hi. Ganhingte nangawn ki pantah thei a hih leh asangpen a hong ki bawl ama lim leh mel sun a ki bawl ei te in bangzah dong in Zeisun ziate angah zo dingte i hihi. Hehpihna sung ah khangcinna pen tua bangte hi lo ding a hi hiam a ci nuam ka hihi.\n4. A utlo te bangci ding uh\nJeremiah 6:16 Pasian in hi bangin aci hi:” lamka a ding un la en un; khangluite zuih lampi te kan un la lampi ahoih zaw zui un. Tua hi leh na tawl uh adam ding hi.A hi zongin note in hi bangin na ci uh hi, ” Ei te in i zui kei ding hi” na ci uh hi.\nMi pawlkhatte in avan uh gik in lawhsam mah ta le uh, van zan na hong pia nuam a a hong kisin sak nuam Zeisu kiangah pai nuamlo uh hi. Zeisu in thuhilhna dangte in vangik bek hong suan hi a ken ka hih leh lametna kahong pia hi, kei zia hong kisin le uh cin, kei thu hilhna hong zuithei le uh cin, kei nuntak zia hong kisin le uh cin na khangton man ding uh lawhcin na leh vanzanna te na mu ding uh hi, a hi zong mi lungtang khauh pawlkhatte a pai nuam tuan kei uh hi.\nLuke14: 26_27, 33; Luke 9:23 Luke 21:34_35 John14:26 theHoly Spirit will remind us ….\nA tawldamnuam te in Zeisu zia nuntakna azui ding uh hi. Ama zia leh thuhilhna in nuntakna, lampi leh thuman thutak ahihi. Itna lampi a hi a, hih thu mah tawh i kal suan nop leh Zeisu kamciam ahi tawldamna i ngah ding hi.\nPrevious: 2 veina kasuahtaak’ Oprasi ~ Lengtong Pauno\nNext: Gul it mahmahkhat agulkhawisa in viallum


url: =Minam leh Gam a langpangte gimpiakna ~ Hau Za Cin :: ZOMI DAILY\nposted on 1 May 2016 at 7:00 am UTC+9:30 Lomkholna: Article, Hauzacin\nLeitunga mipil leh a khangto hat penpen England kumpi thukhun ah England gam leh English mite a langpang, a lehdo, kumpi leh mipi lehdo a midang tawh kipawl, midang angkawia ama mi leh ama gam a do, a langpang peuhmah gimna a kipiak ciangin – guiawk, khailum, tuisungah nimlum, lamgei singkungah a gawlgui awksak, mipi muh teekteek ah nasia taka gimna thuaksak khit ciang a sih dong khuam tungah khailum cihte ahi hi. Tua pen amau zoma mipil gam leh minam khangto, gam khangto USA ah zong a kizang toto ahi hi.\nA tomin cileng gam leh minam a langpan, a lehdo peuhmah in a thuak ding pen mulkimhuaitaka sihna a thuak ding higiap hi. Tua pen kuamah in gensia theilo, mawhsak theilo hi. A thu tawh kizui in a langpang leh a lehdo te bek in thuaklo in a innkuanpih khempeuh in zong thuak lawh thei hilai hi. Tua pen mipil masa, gam khangto, minam khangto masate gamtat dan, thukhun, thuzuih, a kikepdan uh ahi hi.\nZomi sungah tua banga minam leh gam a langpan a om hiam cih ka thei kei a, a om thei thu bel ahi hi. A ki theilo, a kimukhialo zong hithei hi. A kithei, a mu, a om hi cih a thei a om leh a kisaipih makai leh gam leh minam ading vaihawm, thuneite tungah a manlang theipen a gen ding, puak ding, pulak ding mimal khempeuh mawhpuak ahi hi. Minam sung a nawngkaisak ma, minam sung a tokbuai ma, minam khantohna a nawngkaisak ma in thuhilhna, khaktanna, dalna a ompah kisam hi. England gam, USA gam te in a zuih uh thute Zomi sungah a kizui thei diam thei kei ing. Mipil gam, mipil namte nung mah a khangto minam khempeuh in a zuih, a etteh uh bel hiphot hi.\nMinam leh gam langpang cih ciang bang hi hiam? Minam leh gam lehdo cih ciang bang hi hiam? Ama minam leh a gam ading nasemlo bek hilo in a minam leh gam a susia nuam, a langpan, a galte tawh kipawl in nasem khawm, a minam siatna ding gelkhawm, galguk bawl cih bangte kihel hi. Zomi khat in Zomi langpang hileh Zomi a el khempeuh tawh kipawlbawl in Zomi siatna ding, Zomi khantohna ding a siatna ding nasem khawm, thuguk kihilhtuah cih bang ahi hi.\nTua bek hilo in Zomi sungthu a theih khempeuh Zomi galte kiangah gen in Zomi hatna, Zomi thanemnate midang tungah hilhsim cihna hi. Muh theih in Zomi gensia tangtanglo kha ding hi, ahi zongin Zomi lampaina nawngkaisak in gamta dinga, Zomi khantohna ding ziakaisak nuam ding hi. Tua bang mite Zomi langpang, Zomi lehdo, traitor or act of treason ahi hi.\nTuma kum 200 hun lai pek in USA bangin thukhun hih bang na neikhinzo hi:\nZomi sung bek hilo, gam khempeuh ah tua bang gamtat leh tua bang nasep pen a kizadah, a kideih ngiatlo ahi hi. Sum deih man, thuneih ut man, za khan ut man, hauhnop man, minthan ut man cih banga a sem om thei hi. Koi gam koi mun kua minam peuh in a zakdah leh a dop vetloh, a koih khongloh namte ahi hi. Gambuai leh politics ah khantohna a omna ding mun peuhpeuh ah tua banga gamta om thei a, kidop mahmah ding kul ahih manin makaite pilvang mahmah den kisam hi.\nTua banga minam leh gam ading hilo galte tawh a mabung khawm, a semkhawm, ei hong langpang te a thei mi khempeuh in thuneite, makaite kiangah a manlang pen a gen ding, theihsak ding a ngeina ahi hi. Genkhialo, hilhlo a a imcipte tungah zong gimna kipia kik leuleu hi (a tunga USA te thukhun na sim kik in). Tua huna sum tul khat (one thousand dollars) pen tawm deksuailo ding hi!\nGam khempeuh, minam khempeuh in a thupi ngaihsut leh a thuneu koih theihloh hi thulian mahmah Zomi ten zong i theihsa a hih hang i phawk kikkik ding hoih kasa hi. Hau Za Cin\nPrevious: Thumanna (Obedience) ~ T. Sawm Lian\nNext: Tulaai Leitung Thuthang Tuamtuam Updates April 30, 2016


url: =Haksat Hun Ciang Phawk Ding Thu (4). Agelh ~ Rev. Gin Khen Mang - Laibu Saal\nHome > Thuluui/Articles > Haksat Hun Ciang Phawk Ding Thu (4). Agelh ~ Rev. Gin Khen Mang\nHaksat Hun Ciang Phawk Ding Thu (4). Agelh ~ Rev. Gin Khen Mang\nHaksat Hun Ciang Phawk Ding Thu (4).\nLeitung i nuntak sungin, haksatna ki phukha tawntung hi. Ze-etna zong ei tawh kituak in hong pai zel aa, ih lamet loh kal in buaina lian pipi ki nei kha zel a hih manin, “ Haksatna hun ciang aa phawk ding thu 4 te” cih kong gelh khia hi.\nI. Pasian in eite aa dingin hong geel kholh sak hi.\nPasian in leitung le vantung bawl hi. A kampauna bek tawh aksi te piang khia ziahziah hi. A hi zongin, mihing te a bawl ding ciangin a khut mahmah tawh bawl in, a hu-muam aa, a nungta kha ki suak hi. Tua a hih manin Pasian in, “Keimah bek Pasian hing, a dang Pasian om lo hi…” (Isaiah 46:9) na ci tawntung hi.\nKhang tangthu masa 28 na sungah, David Kumpipa in, Pasian biakbuk ding khat lam nuam in a vanteng a cing in koih khin hi. A hi zongin Pasian in David kiangah, nang pen galhat lua na hih manin, ka biakbuk ding nang na lam kei ding aa, na sung pan aa piang na tapa in lam ding hi ci hi. Tua ciangin David Kumpipa in zong a geelna sa om teng Pasian in a theih sak biakbuk tawh kisai teng a vekpi in Solomon tungah gen khia in lai tawh zong kiciamteh hi.\nmah bangin, mite nuntakna sungah ih phutkhak ding thute khempeuh zong Pasian in a geelsa vive hi aa, Pasian theih loh khat beek om lo hi. Ih nuntakna sungah ih phutkhak thute Pasian phalna om lo aa piang khat beek om lo hi. Tua a hih manin, thu khat peuh a pian’ laitak in zong eite in ih telpah loh hangin, a tawntung aa dingin Pasian in a hoih zaw aa hong geel sak hi gige hi.\nTopa Jesu in John 16:13 na sungah, “thuman thutak Kha Siangtho hong tun’ ciangin, thuman thutak a vekpi in note hong hilh ding hi..” ci hi.\nII. Pasian in hun saupi aadingin geel khol hi.\nMihingte in thu saupi ih geel theih loh hangin Pasian in, eite aa dingin hun saupi muhna tawh honggeel sak in tua tawh hong kalsuan pih tawntung a hihi. Khat veivei, haksatna ih tuah ciangin, lamdang sa in, bang hang in Pasian in hih bang kamsiatna le haksatna hong thuak sak a hi hiam? “Pasian aw, koi ah om na hiam? hong mu lo na hiam?” ci in Pasian ki mawh sak kha pahpah hi.\nKhat vei, gamdang a painuam mi khat in, a pai theihna ding entry visa ngahlo a hih manin, hih bangin thuum hi.\n• Pasian tungah, sehsuah le sumpi zongpia ing.\n• Pasian nasemte tungah cit piakna zong pia ingh.\n• Lai Siangtho sim in thu zong ka ngen hi.\n• Mi dangte sangin ka siat zawkna bang hiam?\n• Bang hang in Pasian in kei gamdang hong pai sak lel lo hiam?\nHih bang teng tawh Pasian tungah khasiatna kampau hi. Eite sep zawhna le sumpi piakte, thungetna te siksan in Pasian in na lamdang hong seem aa thupha hong pia ding hi le ih ngah ding thupha tam hetlo ding hi. Eite piak khiatna le Pasian huahna ki tehtheih ngei ding a hi hiam? Eite thungetna le Pasian hong hehpihna saikak theih peuh mah in om ding a hihiam? Ih tupna khat peuh tu mahmah in hong tangtun loh hangin, Pasian in hoihsalo zong hi thei ding hi. A hih kei le hun khat ciangin hong tangtung sak veve ding a hih manin, ngak zawh ding le Pasian geelna bang zuih theih ding kisam hi.\nMihing te in tu mahmah in hongpiang le cih ih ut laitak in, Pasian in mihingte aa dingin, a hoih pen in geel sak aa, ngak ding zong hong deih a hihna thu Piancil 37. sung aa Joseph tangthu ngaihsun pha leng:\n• Joseph pen apa in it pha diak hi.\n• A sanggam dangte neihloh puanhoih zaw khui sak\n• Joseph in mang lam dang nih man hi.\n• A sanggamte an puak dingin gam lak-ah pai hi.\n• A sanggamte in “mangman’pa” ci in bawlsia uh hi.\n• Dum sungah khia uh hi.\n• Joseph puak an limcite ne uh hi.\n• Ishmael sumbawlte kiangah zuak uh hi.\n• Potiphar kiangah ki zuak sawn hi.\n• Thu om lopi (mawh lopi) in thongkhiatna thuak hi.\n• A thongkiat pihte mang khiat sak hi.\n• Pharoah mang khiat sak leuleu hi.\n• Egypt gam ah gam makai lian khat hong suak hi.\nHih Joseph tangthu ngaihsun leng, apa in ngeek bawl in anlim nono a piak hun, puanhoih zaw deuh khat a bawl sak hun, a u te in khel bawl in a puan suah sak in, dum sungah a khiat hun, a zuak hun khawng un, bang zah tak in khasia ding a hi hiam?\nA hi zongin, gambuppi ah kial hong tungin, mi khempeuh an lei dingin, Egypt gam ah hong pai uh hi. Tua hun ciangin, amaute innkuan buppi a nuntak theihna dingun, Pasian in hun saupi geel khol-in, Joseph a puak khol a hihi.\nIh nuntakna sungah, khatveivei ih tel zawh loh thu khelkhel hong om ciangin, lungkham in cihna ding theilo aa ih om ciang nangawnin Pasian in hun saupi aa ding geelna khat na nei gige hi. Ih minam le pawlpite zong Pasian thupha hangin nidang zah sangin ki khangto zaw thamta a hih manin, a diakdiak in Yangon tung zo kitam ta hi. Yangon khua sungah mi tam mahmah aa, zuauthu gen, mikhem zong tam mahmah hi. Khat veivei khemna supna khawng na tuahkhak hun hong om ding hi. Eite ginat loh man aa, motor tung khawng ah sum mangsak cih bang ih hih kei nak le, lungsim cihtakna, na lawm na gualte aa dingin deih sakna tawh na vaihawmna pan in a kilawm hetlo thuakna khat peuh na neih khak le zong, Pasian in thei lau zen hi. Mai lam na kalsuanna aa dingin, thu hong sinsak hi gige aa tua pen sangkahna ah kisin kholla phutkhak ciang aa theih pilna pawl hi. Manpha veve hi. Hong tung lai ding hunte ah pilna tawh gamtat theihna ding, pilvang taka a om theihna ding a hihi. Pasian in eite aa dingin hun saupi hong geel sak in hong kalsuan pih hi.\nIh nuntakna sungah thu haksa ih phutkhak ciangin lungneu in, lungkia in ki om thei hi. David in zong, ama phutkhak thute haksa sa mahmah a hi hangin, (Ps.73:6-7) na sungah, Pasian biakinn pi sungah thu ka tel muh ciangin ka lungkim pah hi ci hi.\nIII. Pasian in ama tungah ki ngak ding hong deih hi.\nThu um mite nisim kalsuanna ah Pasian lamlahna ngak gige aa Pasian tungah kingak ding hong deih hi. Thu um mite Topa tungah kinga in, Topa muan’ding hong deih hi. Leitung mi ih hih manin, Topa kiangah ih gen sangin, ih kiang aa khat peuh kiangah gen pak leng kici zaw thei hi.\nHih Topa muang a, ama tungah kinga ding cih ciangin, sum le paai thu bek hi zenzen lo hi, vai khempeuh thu khempeuh a hihi. Khat veivei cimawh kisa lua in, Topa in hong huh nawnlo dinghi in teh cih zong ki ngaihsun kha thei hi. Lai Siangtho lui sungah, Kamsangpa Elijah zong, gualzo lua mahmah aa a om khit phet in, Kumpinu heh gawp aa Elijah nang hong that ning a cih le lau lua un gamla pi mun dong va tai hi. Gim kisa lua in, Pasian tungah, Israel gamsungah kei bek om ingh, kei nangawn thah hong kisawm a hih manin kong tai hi. Hong sisak mai in ci hi. Topa in, Baal milim mai ah kunlo mi 7000 bang om lai hi ciah kik in, ci in sawl hi. Pasian tungah kingah in, na lunggim ciangin Topa in, nang bek hi zenzen kei teh na kikholhpih ding mi tampi om lai hi hong ciden ding hi.\nIV. Pasian in nuntakna nop tak zat ding hong deih hi.\nPs. 127:1-2 na sungah, Topa in inn lam kei le, a lam mite nasepna a mawkna hi… Topa in khuapi hu kei le a cing mite cinna a mawkna hi..ci hi. Hih leitung ih nuntak sungin, buaina haksatna le lungkhamna zong thuak ding mah hi hang, A hi zongin ih thuakna le ih gimna tuat leng, ih thuak sung sangin ih thuak loh sung sau vei zaw veve lai ding hi.\nTua ahih manin thu khempeuh ah, thu um mite in a hoih lam vive aa san thei ding le leitung tom cik khat ih nuntak sung pen a nuam theithei aa zat ding Pasian hong deih sak hi.\nMite pen kisiam zo hetlo ciat a hih manin, innkuan sungah zong ki lemlohna thu sia pianna pen a bulkan khia leng thu neu mahmah khat peuh na hi zel hi. Innkuan sung, nupa kikal, pawlpi sung cih nangawn ah thuneu cik khat peuh in hong nuam sak lo thei hi.\nA tawpna ah Pasian in, leitung ih nuntakna tomcik khat pen a nuam thei pen aa ih zat ding hong deih sak hi. A hau pen, a pil pen, a siam pen ih hih loh hangin, ei tawh kituak in nopsa in Pasian muanna tawh kalsuan thei leng a hampha hi lel ding hi hang.\nItem Reviewed: Haksat Hun Ciang Phawk Ding Thu (4). Agelh ~ Rev. Gin Khen Mang Description: Rating: 5 Reviewed By: cinpuzomi


url: =For King & Country – Unsung Hero (Mp3 Download, Lyrics) - Adonai Wap\nFor King & Country – Unsung Hero (Mp3 Download, Lyrics)\nFor King & Country Unsung Hero mp3 download\nFor King & Country introduces another new song titled “Unsung Hero” and it’s here for quick download.\nGospel music phenomenally enormous singer For King & Country drops in a new track titled “Unsung Hero”.\nLyrics: Unsung Hero – For King & Country\nOnce upon a time, you were twenty-five\nYou made the promise of your life\nBlinked twice and you were twenty-nine\nAnd I looked up at you for the first time\nWords fall short but I am sure\nAnyone like you, you’re\nYou’re strong like your father\nYou never left me there\nAnd you love like your mother\nWoke up, I was twenty-one\nRemember how I told you that I’d\nSearched the world and I found the girl\nAnd oh, how she\nReminds me of you, you’re\nStrong like your father\nFor all the times I fell down\nAnd when we crossed the ocean\nYou were my safe place to land\nBeen on a thousand stages\nI hope I make you proud of\nOf the man that I’ve become\nTo be strong like my father\nAnd when someone’s in trouble\nI’ll never leave them there\nAnd I’ll love like my mother\nYou’re my unsung hero\nCheck also Prospa Ochimana – Never Look Around (Yahweh) (Mp3 Download, Lyrics)


url: =A Lianpen Kumpi Piakna - Zomi Adventist Innkuan\nLesson 5: A Lianpen Kumpi Piakna\nJohan 1:29. A zing ciangin Johan in ama __________ Jesuh hong pai a muh ciangin, “En un, leitung mawhna a lakhia Pasian’ Tuuno hih lai-ah hong pai hi.\n1 Cor. 15:3. Kei tungah a hong kihilh a thupi pen note tungah ka hong gensawn a, tua in: Lai Siangtho sungah a kigelh mah bangin eite’ __________na tangdingin Khrih hong si-in\nJohan 3:16. Pasian in leitung mite hong it __________ ahih manin ama Tapa a um mi khempeuh si nawnloin a hin’ tawntung theihna dingun a Tapa neihsun a hong piak dongin a hong itna a hong lak hi.\nSawltak Tangthu 3:19-20. Tua ahih ciangin na mawhnate uh hong sawpsiangsak theihna ding, Topa kiang panin a hong pai lungsim nopna hun na ngah theihna ding uh leh note-a’ dingin a sehsa Jesuh Khrih a hong __________ dingin na mawhna uh kisik un la, Pasian kiang zuan un.\nMatthai 7:7. “Ngen un; na nget uh leh hong kipia ding hi. Zong un; na zon’ uh leh na mu ding uh hi. Kongkhak na kiu un; na kiuh uh leh hong kihon ding hi.\n2 Cor. 5:17. Tua ahih manin mi khatpeuh, Khrih tawh a kipawl ciangin mi thak suak a, a mi lui ngeina bei-in a mi thak ngeina a neita ahi hi.\nFilippi 4:19. A na ka sep i Topa Pasian in ama hauhna tawh kizui-in Khrih Jesuh hangin note’ kitangsapna khempeuh hong pia ding hi.\nMarka 10:27. Jesuh in amaute enin, “Mihingte-a’ dingin hi zolo mah hi; ahi zongin Pasian-a’ dingin ahi mawh thu hilo hi; Pasian-a’ dingin na khempeuh hithei hi,” a ci hi.\nJohan 15:11. Note hangin kei ka lungdam theihna ding leh note’ lungdamna a cingtaak a suahtheihna dingin hih thute a hong gen ka hi hi.\nHebru 13:6. Tua ahih manin kimuan’na lungsim tawh hangtakin, “Topa, kei hong huhpa hi a, ka lau kei ding hi. Kua in bang hong cihzo ding ahi hiam?” ci ngam ni.\nKhristiante in thu ngaihsun a khensat ding ahi hi. Zeisu in, “Tatkhiatna pen Ama tungah bangzah takin kingam-in ki ap ih hi hiam cih tungah kinga zaw hi,” ci hi (John 15:4). Paul in: “Nisim in ka si hi” ci hi. Corinthians Masa 15:31. Acih nopna ah nisim-in ama deihna khempeuh nial in Zeisu zuihna ahi hi. Zesu in, “Mi khat peuh in kei hong zuihnop leh, apumpi nial a, asinglamteh ni simin pua in hong zui tahen.” Luke 9:23. Laisiangtho in thumaan nungngat sa-in gupna kingah veve ding hi, ci lo hi. Ezekiel 18:24 sungah: “Mi hoih khat in agamtat hoihna teng khawlin, mi gilote’ gamtat bangin amin daihuai, gamtatsia te gamtat ding hong kipan leh, amah nungta paisuak ding ahi hiam? Nungta hetlo ding hi, ahoih ama gamtatna sate kiphawksak lo ding hi. Ama cihtak lohna leh ama mawhna hangin si ding hi.” Paul in zong hong gena: Ka lungkip hi ci-in a ki-um miin a puk loh nadingin kikeem hen.”1 Corinthians 10:12.\nSee also Alian pen Kipumpiakna\nPrev post Pasian Kammal Tawh Tehkakna


url: =Lakes Catchment Action Plans\nTauranga Harbour Catchment Action Plan (all sub-catchments) Progress Report 2013-16 (pdf, 1.8MB) 2012 Sub-catchment Action Plan\n2013-16 Progress Report Aongatete Sub-Catchment Action Plan (pdf, 489KB)\nAongatete sub-catchment report 2013-16 (pdf, 290KB)\nKaitemako Sub-Catchment Action Plan (pdf, 595KB)\nKaitemako sub-catchment report 2013-16 (pdf, 288KB)\nMangatawa Sub-Catchment Action Plan (pdf, 514KB)\nMangatawa sub-catchment report 2013-16 (pdf, 292KB)\nOturu Sub-Catchment Action Plan (pdf, 512KB)\nOturu sub-catchment report 2013-16 (pdf, 289KB)\nTe Mania Sub-Catchment Action Plan (pdf, 501KB)\nTe Mania sub-catchment report 2013-16 (pdf, 300KB)\nTe Rereatukahia Sub-Catchment Action Plan (pdf, 565KB)\nTe Rereatukahia sub-catchment report 2013-16 (pdf, 287KB)\nTuapiro Sub-Catchment Action Plan (pdf, 597KB)\nTuapiro sub-catchment report 2013-16 (pdf, 290KB)\nUretara Sub-Catchment Action Plan (pdf, 499KB)\nUretara sub-catchment report 2013-16 (pdf, 291KB)\nWaiau Sub-Catchment Action Plan (pdf, 504KB)\nWaiau sub-catchment report 2013-16 (pdf, 292KB)\nWaimapu Sub-Catchment Action Plan (pdf, 544KB)\nWaimapu sub-catchment report 2013-16 (pdf, 292KB)\nWainui Sub-Catchment Action Plan (pdf, 524KB)\nWainui sub-catchment report 2013-16 (pdf, 286KB)\nWairoa Sub-Catchment Action Plan (pdf, 526KB)\nWairoa sub-catchment report 2013-16 (pdf, 298KB)\nWaitekohe Sub-Catchment Action Plan (pdf, 563KB)\nWaitekohe sub-catchment report 2013-16 (pdf, 289KB)\nWelcome Bay Sub-Catchment Action Plan (pdf, 512KB)\nWelcome Bay sub-catchment report 2013-16 (pdf, 292KB)\nLake Action Plans direct what steps need to be taken to improve lake water quality to meet communitys' expectations. Plans are in place for Okaro, Okataina, Okareka, Rotoehu, Rotoma, Rotorua, Rotoiti and Tikitapu (Blue) Lakes. Phone 0800 884 880


url: =M Missoni Top | Schnitzler Online Shop\nStrick-Top von M Missoni\n• V-Ausschnitt mit wellenförmiger Kante\n• feine Qualität aus einer Viskose-Woll-Mischung\n• Rückenlänge bei Gr. 36: ca. 62cm


url: =JACKIE CHAN TANGTHU TOMKIM. - Laibu Saal\nHome > Mimal Taangthu > JACKIE CHAN TANGTHU TOMKIM.\nJACKIE CHAN TANGTHU TOMKIM.\nMin neu :\nMin takpi :\nFilm Actor, Martial Arts Expert\nApril 7, 1954 (Kum 61)\nSuahna Mun :\nA zii min :\nLin Feng-jiao ( mariage/Akiteen kum uh 1982)\nA sanna : 5' 9"\nJackie Chan pen Victoria Peak, Hong Kong ah April 7, 1954 in piang hi. A pa’ min Charles Chan hi a, a nu’ min Lee-lee Chan ahi hi. A nu leh pa’n a suah cil in a min dingin Kong-sang Chan na phuak uh hi. Kong-sang Chan a khiatna in Hong Kong a piang a cihna hi. A suahna khiatna dingin a nu ki-at a, hong pian khiat in pound 12 pha hi. A nu leh a pa zawng lua ahih manin a nu’ ki-atna a sum beite sia vuanpa tungah na ba uh hi.\nA Nuu leh Apa.\nA nu leh a pa a zawn’ mahmah hangin nasep bel nei tuak uh hi. A pa’n Hong Kong a French embassy ah an huan nasep sem a, a nu’n mi inn ah nasem in sum zong hi. A neu a kipanin a pa’n zingsang thohbaih pih in, kungfu sinsak den hi. A pa’n kungfu sin leh thuak zawhna, hangsanna leh gamtatna khuahei kilawm hong sin ding hi cin ngaihsut hi.\nJackie Chan kum 7 a phak 1960 kum in in a pa in Charles Chan Australia a Americate embassy ah an huan nasep ngah ahih manin a nusiat loh phamawh hi. A pa’n Hong Kong ah nusia leng kungfu mah sin zom thei dinga, China Drama Academy ah khum leng kum 10 sung hih sanginn ah drama sin thei cih zong ngaihsut khawm ahih manin Hong Kong ah nusiat san hi.\nJackie Chan in a sangkah sungin kungfu, circus lahna ding a kisin gymnastic nam khat ahi acrobatic kici, lasak leh limcin (acting) cihte sin khawm hi. A sangkahna ah a sinte pen Peking Opera ah lasak, limcin, acrobatic leh martial arts kidemna a kihel ding utte kahna mun ahi hi. A sangkahna ah thumang lote dan khauh mahmah kipia den a, a haksat mahmah hangin a paina ding leh a omna ding mun dang om lo ahih manin Jackei Chan kah to suak hi. Hih sangah a kah sungin pai khiat ding kiphal lo ahih manin a nu leh a pa tawh tam vei kimu lo uh hi.\nChina Drama Academy ah sang a kah lai in amasa pen dingin, kum 8 bek a phak in Catonese movie “Seven Little Villian Fighters: Big and Little Wong Tin Bar” kici ah kihel hi. Tua khit a sawt loin tua sanginn a opera lasa “The Seven Little Fortune” kici sungah hong kihel hi. Hih sungah film tampi a a piah khawmpih a lawm hoih mahmah Samo Hung leh Yuen Biao zong kihel uh ahih manin lawm hoih mahmah hong suak uh hi. A sawt loin a thum in hong kipawl uh a, “The Three Brothers” hong kici uh hi. Jackie Chan hong picin khit nungin film action stunman (film sunga kilimna lim a piah taktakte) in hong pang a, Hong Kong film industry ah a min hong kithei pian pah hi.\nKum 17 a phak in China Drama Academy panin graduate man hi. Graduate a man khit hangin tua hun in Chinese opera pen mi’n thupi sim nawn lo ahih manun hih sanginn panin graduate zo khia ten sep ding mu zo lo uh hi. Laisim ding dan leh lai-at ding dan zong hilh lo uh ahih manin siamna leh pilna nei lote sep ding ahih kei leh stunman nasepna zon ding cih lo buang lampi dang nei lo sawnsawn uh hi. Film/movie pen tua hun in Hong Kong bek ah kibawl a, tua a kihel dingin khangno, mi hangsan leh stunman hat mahmahte bek kideih hi. Jackie Chan pen a ngaihsutna manlangin, hih ding a kici khat peuhpeuh lauh nei loin hih suk ziauziau ngam ahih manin director ten deih mahmah uh hi.\nHong Kong ah hong pai in stunman dingin hong pang hi. Kum sawt lo khit nungin Hong Kong film industry in sum meet ngah zo lo ahih manin a nusiat loh hong phamawh kik hi. Australia ah a nu leh a pa kiangah hong paisuk in, restaurant leh in van bawlna mun cih khawng peuhah hong kilawh kawikawi hi. Australia ah a nasepna ah a min Kong-sang cih lawh haksa sa ahih manin ‘Jackie’ ci’n sam uh a, Australia ah a nasepna mun panin ‘Jackie’ cih min hong ngahin, Jackie cin amin kisam suak hi. Australia ah nasepna haksa lua ahih manin Australia gam cimtak huai sa mahmah hi. Australia ah a om lai in Hong Kong film industry ah director/producer minthang mahmah Lo Wei kicipa tawh nasem leh khawm film Manager Willie Chan in film thak khat bawl sawm a, tua dingin mi kisam ahih manin Jackie Chan telegram tung panin hopih in sam hi. Hih pen Australia gam panin a pusuakna ding lampi om sun hong suak hi. Tua hun pen 1976 kum hi a, Jackei kum 21 bek hi pan hi. Willie Chan in “New Fist of Fury’’ cih film sungah kihel dingin cial ahih manin Australia nusiatsan pah hi.\nHong Kong a tun khit phet in Willie Chan in a kisapna khempeuh leh a maban ding khempeuh vaihawmsak pah a, lawm hoih mahmah hong suak pah uh hi. A lawhcinna thu a gen khak peuhpeuh ciangin Willie Chan’ min lo khial ngei lo hi. Ahih hangin hih film ah a director ten Jackie siamna lamsang lim takin zangsak lo uh ahih manin hih film pen lawhcing lua lo hi. Amah pen kungfu leh ciamnuih piah khawm lamsang siam mahmah ahih manin a sawt loin ama’ siamna tawh kituah mahmah ding “Snake In Eagle’s Shadow” kici hong bawl a, hong minthang khia pah hi. Tua khit in “Drunken Master” kici hong bawl leuleu a, hih film in blockbuster hong ngah kik leuleu hi. Tua khitin “Fearless Hyena” kici hong bawl zom a, hih film zong film hit mahmah leh minthang hong hi leuleu hi. Bruce Lee a hun lo pi in hong sih vat manin ama za laih ding Hong Kong film industry ah om lo ahih manin Jackie Chan in Bruce Lee za hong laih in film tuamtuam hong bawl zom zel a, Asia bup gen tak loh leitung mun tuamtuamah amin hong kizeel suak pah hi.\nAsia sungah hong minthan’ khit nungin America ah hong pai hi. Ahih hangin deih bangin a min hong kilang zo lo ahih manin America nusia kik hi. Mangpau siam lo ahih manin tuitum zo lo suak hi. Jackei in Mangpau leh limcin khop pen haksa sa pen ing cin gen hi. US ah a bawl “Rumble In The Bronx” kici kum 10 khit nungin US ten hong khuanung muh nuam panpan ta uh hi. Tua khit in “Shanghai Noon” leh “Rush Hour 1,2 &3 “ hong bawl kik a, hih khui khempeuh Hollywood A list sungah hong kiciamteh in leitung khempeuh in amin hong thei suak uh hi. Tua khit in “The Tuxedo”, “The Medallion” leh “Around The World In 60 Days” hong piah kik leuleu a, ahih hangin amasate bangin hong minthang khia zo lo hi.\nJakie Chan kum 61 val a phak khit hangin action film leh stunman mah in pang veve lai hi. Nung diak a kipanin action film tam bawl lua nawn loin a film bawlte pen fantasy, drama leh romance lamah hong laih hi. Tu lianin a hun tam zaw pen dongtuakte huhna leh huh ding kisam cimawh, tagah, beidongte huh in ‘charity work’ lamsang pi bawl mahmah hi. Tu in UNte Ambassador for UNICEF/UNAIDS in pang a, khanghamte, naupangte leh lam-et bei a natna tuamtuam neite leh AID natna neite huhna in a hunte zang zaw ta hi.\nA innkuan limlaak uh.\nJackie in December 1, 1982 in Lin Feng-Jiao tawh ki teng in, a no tawh luak khawm hi. Tapa khat, December 3, 1982 in Jaycee Chan kici nei uh hi. A tapa zong limcing(Kineih Siam) mah in pang hi. Jackie Chan a lawm ten Y’uen Lo, Sing Lung, Pao Pao cih bangin zong sam uh hi. A tun sang lo a bat hangin pii 5 leh letmat 8½" (1.74 m) pha hi.\nA Website & Source : http://www.jackiechan.com/\nChinese Zodiac' Melmuh Tongsan akim in ki en thei hi.\nTheih ding : Jackie Chan Tangthu tomkim pen Tg. Thang Khan Lian (India) in www.laibusaal.com ading ngiat in hong gelh sak ahi hi. I biak Pasian in hong zatsak semsem ta hen. Hih mun pan laisim khempeuhte tang in lungdam i ko hi.\nItem Reviewed: JACKIE CHAN TANGTHU TOMKIM. Description: Rating: 5 Reviewed By: Cinpu Zomi


url: =Malaysia, Melaka sungah palik te’n damiah migilo mi 2 kaplum, 1 taisuah :: ZOMI DAILY\nMalaysia, Melaka sungah palik te’n damiah migilo mi 2 kaplum, 1 taisuah\nposted on 10 January 2018 at 11:43 pm UTC+9:30 Lomkholna: Malaysia, News, Sawltak, World\nMalaysia, Melaka sungah Police te’n damiah migilo in aki ummawh pasal 2 thautawh kaplum uh cih theStar pan kiza hi. Tua kaplup athuak migilo 2 tepen hiamtawi uh a, Melaka Police tetawh Sungai Udang, Taman Bandar Baharu vengsung ah tuni Wednesday zingsanglam in akikap uh ahihi.\nTuzingsang 4:30am hunpawl in Hypermarket vanzuakna Building nungkhat ah mawtaw nambat “registration plate” aomlo mawtaw khat kikoih hi. Tua mawtaw pen migilo abeng “Crime Prevention” kici Police te’n mukha uhhi.\nTua mawtaw sungah pasal 3 om uh a, muanmawhhuai kisa ahih manin, Police Officer te’n sitsawm uhhi. Tua mawtaw sungah aomte hong pusuak un ci’n Police Officers te’n thu apiak ciangin, tua mawtaw sungah aom migilo te’n thautawh palik te kapmasa uhhi.\nTuabang in migilo pasal 3 te leh palik te thautawh aki kaptuakna panin migilo 2 te palik te’n kaplumthei uh a, ahi zongin khatpapen gamsung ah taisim in khahsuah uhhi. Asi migilo 2 tepen gamdangmi hiding in ki ummawh hi.\nVideo: Cops and robbers shootout in Melaka, two killed\nPolice Officers te’n tua mawtaw nambat akithuahlo mawtawsung asitcian uhciangin hiamvan leh thau pawlkhat, .38 Smith and Wesson Revolver cih thaute mukhia uhhi.\nHihvai tawh kisai in palik thuneipi ahi Melaka police chief Deputy Comm Datuk Abd Jalil Hassan in agenkhiatna ah hih buaina thupiang pen Wednesday zingsanglam in apiangtakpi hi a, aki taisuah migilo khatpa pen matkiktheih nadingin aki hanciam laitak hi ci’n genkhia hi.\nHih damiah migilo tepen abeisa kumsung akipan Negeri Sembilan, Pahang, Perak, Terengganu State tuamtuam ah 14 veibang innluh in, damiah ataih kawikawi te hiding in ki ummawh hi. Tuaban ah mawtaw nambat aomlo penzong sitcianna akineih ciangin abeisa kum 2 hunlai in Johor sungah amangcip ci’n aki Report, mawtaw mangcippen kici hi. Sawltak #zomidaily\nPrevious: Khamtung gam a Pasian thu lutzia tawmkhat ~ Gin Khan Nang\nNext: Myanmar, Kayin State ah Electric meikhau panin datlaih sakkha in mi 5 takin sihlawh


url: =Su Yung Ündead Moon and Tuxedo Swann - Design by: Amalahler (Available in 3 Colors!) Shirt\nÜndead Moon and Tuxedo Swann - Design by: Amalahler (Available in 3 Colors!)\nÜndead Moon and Tuxedo Swann - Design by: Amalahler (Available in 3 Colors!) Shirt


url: =CS 5: Jesu A Neite’ Piakkhiatna - Zomi Adventist Innkuan\nCS 5:Jesu A Neite’ Piakkhiatna27\n(Beneficence Where Christ Abides)\nLungsim sungah a kicing Pasian hong itna i neih leh a lamdang nasep tampite kizo ding hi. Thu-um mite’ lungsim sungah Jesu a ten leh nuntakna tui a tawntung in luang ding hi. Ahi zongin midangte haksat thuakna a thudon lote pen Topa’ hanga haksat thuak misiangthote a thudon lo mah tawh kibangin kimawhsak ding hi. Kei aading ci-a, angsung bek ngaihsutna sanga, kha nuntakna akiam sakzawk nading bangmah om nawnlo hi.\nA nuntakna hong piakhia i Topa’ pumpi le kha nuntakna a kemcing lote in nuntakna khomun le gupkhiatna tawh kisai nuntakna tui dawn khalo uh hi. Tua bang mite in a keugaw gah neilo singkung tawh kibang hi. Amaute in kha lam tawh kisai mitomte hi a, a sum a paaite uh amau nopsak nading bek in zang uh hi. “Na vawh bangin na-at ding hi.”\nChristian-te’ gamtat in a tawntungin a kimu-thei dinmun ah om dinghi. Lampi a tul lom in i gamtatna kilangsak ding hi. I nuntakna sungah Christ a om nak leh a hing tuikhuk ihi hi. (R&H, Jan. 15, 1895).\nLungsim Sungah Christ i Ki-uksak Ciangin\n(When Christ is Enthroned in the Heart)\nPasian in mihingte’ tungah neih-le-lam hong piak ciangin mihingte in leitung sumte zang a, Topa Jesu i hong thuhilh thute a kizelh nadinga i zat ding ahi hi. Ei mihingte in Christ i kilangsak ding hi. Tua ahih manin ei-le-ei kipahtawi ding hi lo hi. Hau ahih manin pahtawina ngah ding cih hilo hi.\nI lungsim sung mawhnate i siansak khit ciangin hun khat lai a ei deih bang gamta a, leitung hauhna i lunggulhna mun ah Christ i sangkoih ta ding hi. I maitangah Christ limlemel 28ki-lang hi. Nuntak sungin a siangtho nasep sem khia ta hi. Kithu-maan sakna khempeuh beimang ta hi. Tua mithak tung-ah Jesu in thumaanna le sianthona silhsak hi cih kimu thei hi. (R&H, Sept. 11, 1900).\nHazatna Le Lungkhauhna Zo\n(Covetousness and Avarice Overcome)\nMihaute in a neihsate uh Pasian aadingin ap tading hi. Thumaan thutak tawh a pumpi alungsim asiansuah khempeuh in aneihsa khempeuh Topa tung apta ding hi. Kha mangthangte gupkhiat nasepna-ah palai hita ding hi. Amaute theihna le lim-pha-ah Jesu Christ ii hehpihna tawh hazatna le lungkhauhna khempeuh zawhna vang a neihna uh lakkhia ta uh hi. Pasian aadinga a piakhia mihaupa i neih-le-lam, sum-le-pai khempeuh tungah neih-sa kemsiampa cihna Pasian lim-le-mel ciaptehna midangte’ tungah lak thei ta ding hi. (R&H, Sept.19, 1893).\nSee also CS 4: Pasian Le Satan Kikal aa Kilehngat Gamtatziate\nPrev post 5. Kiteenna Tau Panin\nNext post Hundreds Attend Myanmar Multilingual Convention in North America


url: =Tulaai Leitung Thuthang tuamtuam Updates October 6, 2014 :: ZOMI DAILY\nposted on 7 October 2014 at 9:59 am Lomkholna: Khawmpau, Myanmar, News, Sawltak, World, Zomi\nPrevious: Gensia hawmthawh leh\nNext: Zolia & Zotaang te Facebook tungpan LIKE ki piatheita\n8 October 2014 at 4:50 pm\nZomi te nam bat 4 khit teh nam bat 5 na na sim sak lai ve. 5. Zomi te pen ei leh ei ahih leh thu lian thu neu cih om lo in ,hang san tak in zum kong mang kong dong ki tun ngam ta se leh, mi nam dang te tawh a hih leh pen thah na dong a thuak zong in lau ki sa dawi khe kha,om hei hai lai lai cih zong beh lap nuam lai hang e.lung dam.PZL\n7 October 2014 at 7:32 pm\nhongsam siate samsia kiklo in thupha tawh thuk kik in hongbawl siate ading thunget sak in siatna Le gitlotnate kikoihsak sekei inla thuhoih le thupha tawh do tawntung in……. .U khawm Pau aw Hibanga veina le lainatna tawh NEWS nog suahkhiat denpen thupi ongsa mahmah pahtawina piak huai ongsa in ZOMI DAILY AWARD or MEDIA AWARD OR JOUNRNALIST AWARD piakhuai kongsa hi . Sumle paai tawh bg mah huhna Kong neih loh Ka Kambeek tawh lungdam Kong ko hi. Nasum napaai nahun navaite nanusiat Ni akipelh nile ihmut cimlo hun zong tampi haksatna tuakkha dingin Kong um hi. Pasian le Minan na itna te thupi le zahtakna kongpia Lai hi. lungdam tungsian mangin khansauna cidamna daupaina mavanna lawhcinna thupha tawh Hong pungvuhta hen.. by Thangtawng..khialhna aom le kimaisak Ni.\nChina lamzikpi tungah numei khat mawtaw in nihveitak taihkha in si, Video ki khahkhia\nNa haksatna sungah na phawk ding thu (5)\nSingapore pasal khatin anu buan ahih manin thong kum 16 kiadingin thu kipia\nMite’n bang ci-in hong phawkding na lunggulh hiam?\nKumthak ading thalak nading leh phawk dinga ka deih thu pawlkhat


url: =India gamsung zatdeuhding Washing Machine ah “Curry Mode” kikoih ~ ZD :: ZOMI DAILY\nposted on 12 March 2017 at 9:11 pm Lomkholna: Japan, News, Sawltak, World\nPanasonic Company pen Japanese Electronics Firm minthang mahmahkhat ahihi. Hih Panasonic Company te’n puansawpset Washing Machine abawl tuamtuam lakah tunai in India gamsung ah zatdiakding in abawlkhiat khat uh om a, tua Washing Machine tungah “Curry Mode” cihkhat kihelsak citciat uhhi.\nIndian Market sungah zuakding in tua Washing Machine pen atuamngiat in abawl uh hi a, tuabang in abawlkhiatzawh nadingin kum 2 bang hunbeilawh uh cihi.\nResearchers te’n amuhkhiatna ah India gamsung ah Curry kilimnek mahmah a, India gammi te ii nisim anekdettheih uh annek namkhatzong ahi ci uhhi. “Curry cihpen atung Photo sunga ihmuhdan mehte ahihi) Tua Curry pen puansilh tungah atukkhak ciangin adangdang te sangin sawpkhiat haksazadiak a, aisan tawkmahmah sawnsawn ahih manin sawpsiangding haksa phadiak hi.\nTuabangdan Curry tawh akisawhkha puante sawpnading in Panasonic te’n kumnih sungah hunla in hoihtak a ngaihsutkhit uhciang, Panasonic Washing Machine tungah “Curry Mode” cih hong koihtheita uhhi. Hih Curry Mode pen ahun bangtan kisamding, tui alumna bangzah kisamding cihte hoihtak tuatcianna aneihkhit uhciangin atuamngiat in abawlkhiat uh cih BBC inzong genkhia hi.\nIndia gamsungah mipi khempeuh ii 10% khawngbek in Washing Machine zangpan uh a, adang 90% bangin khutmahtawh puan sawpngekngek lai uh kici hi.\nHih Panasonic te’n abawlkhiattheih India gamsung ah zuakngiatding “Indian Market” in abawl uh puansawpset pen 5000 valbang ki zuakkhiakhin cihi. Tulaitak pen South Korean Brands zong azang tamsimsimkhin ci a, ahi zongin Japanese Brand khat ahi Panasonic te’n mailam ah amau ii Washing Machine te India gamsungah ki deihzawding in lamen uhhi.\nRelated: Panasonic Company te’n Kawlgam ah nasep behlapding ~ ZD\nMaikum March khabeima in hih Panasonic Washing Machine te 30,000 bang zuakkhiat zawhding in lametna nei uh, Target nei uh cihi. Hih Washing Machine Model abawlthak te uhpen khatciangin Indian Rupees 30,000 (US$330) bang maneisak uh a, adangdang te sangin 10% bang man tamsakzaw uh cihi. ZD Sawltak #zomidaily\nPrevious: Malaysia, Ipoh ah Kawlgammi numei kizuak 19 kiman ~ ZD\nNext: New Zealand ah huihpi guahpi nasia mahmah in, Electric mei siacip ~ ZD


url: =» Rob Zombie speaks to kiiitv’s 3 news in Corpus Christi The Official Rob Zombie Website The Official Rob Zombie Website\nRob was interviewed before the signing by KiiiTV’s 3 News. To see the interview and the local news piece, click >\nThis entry was posted on November 18, 2013. It was filed under Rob Zombie Movie News, Rob Zombie News, Rob Zombie Tour News and was tagged with Korn, Night of the Living Dreads, Rob Zombie, The Lords of Salem book.


url: =Zolia & Zotaang USA 2014 Pahtawina Ngah-te\nZomi Khawmpi USA - 2014, Tulsa, nitak (3) na ( July 5, 2014) hun-a kibawl ZOLIA & ZOTAANG USA 2014 kidemna anuai-a bangin teelna ngah-te/pahtawina ngah-te kong taangko uh hi.\nKidemna atangtun na ding mapang Zolia & Zotaang USA 2014 Committee Tanu-te khempeuh tung leh Zolia & Zotaang USA 2014 Markpia-te (Judges) khempeuh tungah lungdamna lianpi kinei hi.\nTua ban-ah, prizes hong piaksak makai-te leh crowns khusak Zolia USA 2012 Lia Cing San Dim (Mawimawi), Portland, leh Zotaang USA 2012 Tg. Khup Sian Muang (Muang), Atlanta, te tungah zong lungdamna lianpi kinei hi.\nA huam-in ZOLIA & ZOTAANG USA 2014 Kidemna lawhcing in ki ciamteh-a, ahi zong in lametna sang kidemna a kihel Zolia leh Zotaang hong tam zawkna, Zolia & Zotaang kidemna ding in stage neu luatna, hun kicing lohna leh rehearsal hun tawmluatna hangin kicinlahna aomna mun zong kiphawk hi.\nI Zomi nam itna tawh kidemna a kihel Zolia (14) leh Zotaang (14) te tungah lungdamna lianpi kinei a, dotna masa (Round 1 Questions) sung-a Zomi makai-te leh Zomi tawh kisai kipawlna-te’ thu dotna ah Dotna-te a kipia khol a tamzaw hi mah leh a dawng theilo lametna sang in hong om ciang in dotna a kineihna a thupitna leh mailam ah khangthak-te dinmun leh pattah zia ding hong theisak ahih man in kidemna neihna aman phatna kiphawk deuhdeuh hi.\nZOLIA & ZOTAANG USA 2014 Kidemna Prizes Ngah-teng:\nZOLIA USA 2014 – Lia Cing San Nuam (Atlanta, Georgia)\nZOLIA First Runner-up – Lia Mary Kim Nu (Tulsa, Oklahoma)\nZOLIA second Runner-up – Lia Juliet Ciin Suan Cing (Houston, Texas)\nZOTAANG USA 2014 – Tg. Pau Sian Kop (Chicago, Illinois)\nZOTAANG First Runner-up – Tg. Cin Lam Khual (Decatur, Georgia)\nZOTAANG Second Runner-up – Tg. Thawng Sian Tuang (Houston, Texas)\n( Photos by Pa On Sian Mung)\n( Photos by Andrew Pau Lian Nun)\nZo Lia & ZoTaang USA 2014 Committee\nPa Do Khan Khup - Chairman\nSianu Cing Sian Hau (Hau) - Secretary\nSianu Cing Taithul (Cingte) - Member\nSianu Esther Vungpi (Vungpi) - Member\nSianu Mang Sian Dim (Didim) – Member\nSianu Dam Hoih Kim (Ruth) – Member\nSia Dal Lam Pau (Paubawi) – Member\nSia Suan Zun Kham (Kham) – Member\nZoLia & ZoTaang USA 2014 Markpia-te (Judges):\nLia Vung Sen Lun, Tulsa (Physical Appearance )\nPa Thomas On Sian Mung, DC (Communication Response )\nNu Sanda Luncing, Tulsa (Audience Appeal )\nNu Mang Lam Dim, Tulsa (Fashion Design )\nNu Ciin Khawm Cing, Yangon (Self- Confidence)\nPa Thang Pil Mung, Chicago ( Zomi Language Fluency)\nTg. Pau Lian Tuang, Fort Worth (General Knowledge )\nZolia & Zotaang USA 2014 Committee\nCing S Nuam\n10/22/2015 11:04:18 pm\n2015 Khawmpi koi ah bawl dg??


url: =Covid-19 Vaccine tawh kisai atheih huai thu pawlkhat :: ZOMI DAILY\nCovid-19 Vaccine tawh kisai atheih huai thu pawlkhat\nposted on 19 April 2021 at 3:18 pm Lomkholna: Covid, News, Thomasmung\nUS gam mun tuamtuam ah Covid-19 vaccine zong kisun sun thei ta aa, tu in zong State atam zaw ah kum 16 tung siah te kisun sun ta hi. Covid-19 vaccine asun te lak pan pawlkhat zong a si si mah om ahih manin Covid-19 vaccine tawh kisai i sut ma kan tel phot ding zong thupi mahmah hi.\nTulai tak US gam sung ah Covid-19 vaccine ahawmkhia Company 3 om aa, tua lak pan koi company ii vaccine sun leng hoih pen hiam cih theih huai mahmah hi.\n1) Pfizer company te thoh khiat Pfizer vaccine pen muibun na (efficiency) 95% om aa, vaccine lak pan ahoih pen in kigen hi. Vaccine sut nih sut kul aa, nih vei asut khit zawh ciang 100% muibun pan ci uh hi. Minam kim (different ethnic and racial groups) te tung ah muibutna kibang ci uh hi.\n2) Moderna company te thoh khiat Moderna vaccine pen 94.1% muibun (efficient) aa, Pfizer vaccine zawh ciang ahoih pen in kigen hi. Vaccine nih vei mah sut kul aa, tua zawh ciang bek natna dal zo pan ci uh hi. Moderna vaccine pen FDA ten December 2020 in sut theihna phalna pia uh ahi hi.\n3) Johnson & Johnson te thoh khiat Vaccine pen atung aa vaccine te geel tawh kilamdang in sut khat bek sut kul hi. Ahi zongin US sung ah 72%, South America ah 66% leh South Africa and 57% bek muibun na (effiency) leh dal zawhna (Protection) nei hi ci uh hi. Abeisa hun sungin US gam ah zong Johnson & Johnson vaccine akisun mi pawlkhat si uh ahih manin hih vaccine pen Kumpi thu nei te in tawm vei sung akikhawl sak phot ahi hi.\nTua hi aa, Covid-19 vaccine i sut ding ciang bang company bawl vaccine hiam cih i kan tel phot ding thupi mahmah hi. Atung ah i gensa mah bangin Pfizer leh Moderna vaccine te ahih leh kisut ding hi aa, ahi zongin Johnson & Johnson vaccine pen ki sut loh phot ding ahi hi.\nMaryland State sungaa aom te in “Maryland GoVAX” acihna website “https://onestop.md.gov/preregistration…” ah Pre-registration bawl kul aa, i bawl zawh nipi nih sung schedule hong bawl sak pah uh ahi hi. Tua hi aa, Covid-19 Pre-Registration abawl nai lo ten amanlang in i bawl tek ding thupi mahmah hi.\nPawl khat te in Covid-19 vaccine sut leh sut loh ding thu dotna hong nei thei zel uh aa, sut ding chance i neih nak leh amanlang thei thei in i sut tek ding ahi hi. I Kawlgam vai leh vai tuamtuam tawh Covid-19 natna abei, aveeng tawh akibat hang veeng nai, bei nai tuan het lo hi.\nMore: Covid hunsung kikep danding pawlkhat ~ Dr. Mangsan\nZani mahmah in zong US gam sung ah ni khat sung natna ngah 60,000 val om lai in ko omna Maryland State mahmah ah zong nikhat natna ngah mi 1,000 val kipha lai ahi hi. Tua hi aa, vaccine asun nai lo ten aman lang thei thei in sun in hih natna gilo pan i kidal ding thupi mahmah hi. Topan Zomite i omna ciat ah hong kem ta hen. Ref: Stat news, FDA, Maryland Department of Health/ Thomas On Sian Mung (Thomas Mung Guite) Washington D.C April 18, 2021. MOMNO Media & Museum\nPrevious: USA, Florida pan Pi Thian Huai (Kaptel, Hatlangh) in hongnusia\nNext: Thautawi kipawlna pen phuat ziauziau theih hilo\nTedim Khua Zuun Kik Dihni (1) ~ Khup Khan Thang\nMinam khat sungah ~ Tual Khan Suan\nMalaysia vanleng MH370 amancip zawh kum 3 cingta ~ ZD\nTulaai Leitung Thuthang Tuamtuam updates December 20, 2015\nHong Kong ah nupi khatin atanu thatlum in apumpi semzangawp\nDimno’ Nu laikhak – 19\nMadeira tuikulh tungah gammeikang nasia mahmah, mi 3 sikhin\nIraq ah Suicide Bomb puak, mi 100 kiim in sihna tuak ~ TK Lian\nZomi Nam Ni lungdam kohna ~ Dallas leh Fort Worth Zomi Innkuan\nKum 2100 ciang leitung mimal phazah ~ CS Dal


url: =Pasian leh a nasepna & A piangsakthei kammal :: ZOMI DAILY\nposted on 23 May 2018 at 9:26 am Lomkholna: Biakna, News\nPasian leh a nasepna\nLaisiangtho sungah Pasian in huihlak vasate pianghen a cihciangin vasate pianghi ci hi. Pasian in vasa a bawlma in leitungah vasa khatbek nangawn om nai ngiatlo hi. Bangmah a omlo ahihi.\nVasa pianghen a cihciangin mittangnih a nei, khanih a nei, khenih a nei, alengthei vasa hong piangkhia hi. I ngaihsut ding thu pen Pasian in vasa pianghen bek ci aa khenih nei henla ha neilo in amukzum hen cilo hi. Khanih nei henla a tungah mul po hen zongh ci tuanlo hi. Vasa pianghen bek a cihziau ahihi. Tuabang a cih ziauna tawh tuni aa i muhtheih vasa namtampi hongpiang ahihi.\nTua ahihleh Pasian in a pianzia dinguh a kamtawh pulak sese lo napi vasa hihzah ta hongpiang in, vasa te in hihbangpianzia hongneih pen thulamdang ahihi. Pasian ii nate a bawlzia pen telsiat zo keimah ni. Ahizongin ihngaihsutna tawm gending hi hang. Na ngaihsunkha ngei hiam? A taktak in a lamdang hilo hi.\nPasian in vasa a cihma in a lungsim, a khamit (imagination) sungah vasa pianzia ding a muhsitset khitsa ahihi. Vasa a cihpen a mawk cih hilo in a muhvasa pen a ngen ahihi. (Genkhialhna a omleh Pasian in zongh hong maisak hen) Tua khamit tawh teltak in a muh thu pen a taktak in a pian nadingin a kamtawh thu a pia ahihi. Akimutheilo akisiatheilo vangliatna sungpan in akimuthei akilawngthei nate a kisam khia ahihi.\nLungsimsung bekah ngaihsun in kamtawh thupia keileh piangtheilo kha ding hi. Kambektawh thupia henla lungsim sungah ngelkholhna omkei lehlah hitheilo kha ding hi. Vasa a cihciangin khethumnei zonghi thei aa a utut in piang thei mawk hi. Vasa ii limlemel dingpen lungsimsungah teltak in ki bawl masa limlim ding hi. Tuahiaa na khempeuh ii piankhiatna pen lungsimsung pan a hihlam kitel thei hi.\nTua ahihmanin na utdan, na piannop dan, na deihna te a neikhin bangin nalungsim khamit sungah teltak kiciantak in musitset masa in. Tuabangin i bawl takciangin i neihnailoh, a omnailo khat a omnading, na neihtheihna dingin piansakna (akimutheilo akisiatheilo) vangliatna tawh na a sem i hihi. Siamsin Library\nA piangsakthei kammal\nA kipatcil in Pasian in nakhempeuh piangsak hi. Leitung leh vantungah nakhempeuh te kampauna, kammal tawh Pasian in piangsak ziau hi. Lamkhat pan in ngenlehang; na khempeuh pen kammal in piangsak hi. Kammal in semthei aa vangliatna tawh piangsak thei hi cih ding ahihi.\nLaisiangtho sungah vantungte, aksite, nilekha, leitung leh tuipi te, singkung lopa leh nganhing tuamtuam te van aa lengvasate leh i mittawh i muhtheih nakhempeuh Pasian in kampauna bek tawh na piangsak ziau hi. Gimpi tawlpi in thagum hatna tawh bawlhi ci in kiciamtehlo hi. Tawlselo in nalianpi na sem hi.\n‘Pasian in sunlezan kikhen hen’ ci in thupia aa kikhen hi. Pasian in a bawl nakhempeuh kammal tawh na piangsak hi. Pastor Chris in ‘Kammal pen Pasian a’dingin a vatzat lianpenpen ahihi’ ci hi. Kammal pen Pasian in a zatpenpen, nakhempeuh a piansak ziauziau na A Piangsakpa ahihi.\nTopa Zeisu hunlai in zongh Topa Zeisu in cinate a damsak nading, dawite a hawlkhiat nading, bengngongte in khua a zaktheih nading, kampau theilo te kam a pautheih nading, misite nangawn a thawhkik theih nadingin kammal bekbek na zangh hi.\nIh Topa in kampen mitawh kiho kizop nading ciangbek in zangh loin a nasepna (na lamdang bawlna) in a zatlam teltak in i thei hi. Pasian kam a pau theih mahbangin mihingte zongh kam i pauthei hi. Tuahiaa mihingte inih kampen mitawh kiho kizopna bek ah zanglo in nasepna in i zat theih ding kisam hi.\nTopa Zeisu in laisiangtho sungah ‘ankam tang cia a pha upna nei le uh cin hih nailung kung kiangah ki zunglot in tuipi sung kiden na in ci in upna tawh thupia lecin na cihbangin piangdinghi’ ci in hong hilh hi. Luke 17: 6. Hih theikung tuipi sungah na kiden saknop leh tuzum tupek tawh na hatna khempeuh sitlo in a zungpan in longkhia in ci lo hi. Na kam tawh sem ziau in hong ci hi. Zeisu hong hilh dan pen:\nNa kamtawh thupia (kampau) + lungsim tawh um = a taktak piangding.\nHih equation pen Pasian formula ahihi. Kam i pautheihna dingin degree ngah masak dingkisamlo hi. Khasum tampi i san ding kisam tuanlo hi. Kam i pau theihna dingin munhoih ngamhoih zongh kisam tuan sese lo hi. Tulaitak mah aa i omna pan nalamdang ih kam tawh i bawltheihna honglak hi. Akimutheilo akisusiatheilo Pasian vangliatna tuni in zanghthei i hihmanin lametna lianpen a nei lai i hihi. Siamsin Library\nPrevious: Nun Nuam Norway Zinna (2) ~ Hau Za Cin\nNext: Myanmar kumpi in cidamna lamsang ah zato siama “Nurse” azahnih in behlapding\nMihau Taktak (Luke 16:19-23) ~ Suang Khen Pau\nHong Kong Shopping Mall sung aom Escalator khat lehtaigawp in mi 18 liam ~ ZD\nA kiukhat pan a ngaihsutna ~ Laitai July 2008\nManpha lua teh!


url: =Biography of Cin Za Hu Pau (Lengtong Pauno) :: ZOMI DAILY\nposted on 11 March 2011 at 11:41 pm Lomkholna: Article, Biography, Ginkhannang, LengtongPauno\nPianna – Lengtong Pauno kici Cin Za Hu Pau pen Pa Zel Khaw Khai leh Nu Ciang Khaw Niangte ta 11 sung panin a nau tum pen, nau kongkhakpa ahi hi. Kum 1962 August 23 ni-in Sakollam ah suak hi. Kum 1990 June 25 ni-in Vangteh nungak (Kawlpi a om) Lia Goih Khan Dim tawh Tonzang khua-ah pum khat suahna nei-in Rev. Thawng Khaw Nang in lethat hi. Tu lai takin a pu a pate khua ahi Tuithang khua-ah a zi leh tapa 3 tawh a teng uh hi.\nKum 8 a phak a kipanin Pasian phatna la tomnote phuakin Sunday School khawngah a sa thei zel hi. Kum 11 a phak laitakin nungak talpi khat ngai a, ama theih loh kalin la khat phuakin “Na min thei bang lolo nuam ing” ci deep sam hi. Tua bangin la phuah leh lasak kipanin 1981 kumin a masa pen la khum hi. A la phuak khempeuh akigawmin 200 bang val ta ding a, tua lakah dawng 60 bang Studio-ah kisa khin zo hi. Lakhui pen amah guak bekin a khum khui 3 bang pha-in lawmte tawh a khum Lengtong No.1, 2, 3 pha zo hi.\nLa phuahte sung pan hoih sak diak cih bang nei loin, hoih sa khin lel a, nupite in a tate min pen mi’n hoih sa kei taleh hoih a sak veve danin gen hi. A khui hawm khiat sung panin Lengtong No.5 “Zogam hong paal ding” cih mah tha ngah pen hi. “Tun sung khat pan piang hi ngeingei hang e” cih la pen Lengtong No.1 a khum ding lai-un Zangkungah Cia Paute inn sungah TS Khai leh Sua Mang tawh amau teng thum kikumin a phuah uh hi a, Lynn Studio-ah a khum uh ciangin a paisuak (soprano) Vum Nang in sa hi.\nTua lai-in a phuak pen Lengtong cih ding a thukim sa uh hi napi-in a nung ciangin a la minthang bilbel ahih manin a “phuak ding ki-ut ciat hi” ci-in gen ngei hi. A la phuahte midangte sangin a hoih zawkna pen a aw ding (tune) zong masa-in tua khit ciangin a thumal, a kammal ding zong pan hi. Zingsang tungin a thawhphet ciangin lungsim sungah thu dang a lut ma-in la kammalte ngaihsun kik a, Zo la kam man/dik tak a hi hiam, mi zakdah theih ding, khasiat theihna ding kammal a zang kha hiam cih ngaihsun zel a, puahtoto ahih manin a la malte hoih diak se hi.\nTua bek hi loin Topa in thupha a piak ngiat ahihna zong a thupi khat ahi hi. Ama hun lai-in Kalemyo khawngah Studio om nai loin, Zangkung mah delh kul a, sum a neih loh ciangin sum thalawh tawmin Zangkung pai hi. Zangkungah zong tuhun bang loin eimi tam nai lo ahih manin haksatna tampi kalah hih ciang a tung thei ahi hi. Khang thakte gamtat hoih lohna pana kep cingna dingin music leh la lim taka puah toh ding thupi sa mahmah a, Zola kammal zangin i late puah ding zong a deih ngitnget khat ahi hi.\nA hih theih lai teng Topa ading a kizat leh Pasian min thanna dingin a kizang den nuam mi ahi hi. Khangno pilna sinte zong pil dinga sin a hih manun hong “Hai kei un la,” i gam i lei adingin hong pilin hong sem un” ci thei hi.\n(Hih pen Zomi Siamsin Magazine, 2006 sunga Deihpi tawh holimna sung pan kikaikhawmin a kibehlap ahi hi) Source: Zomi Lasiamte’ Tangthu by Rev. Gin Khan Nang


url: =Na lukhu khuden kei in ~ Nk Khanno :: ZOMI DAILY\nNa lukhu khuden kei in ~ Nk Khanno\nposted on 5 March 2015 at 3:16 am Lomkholna: Article, Khanno\nAmerican gambup lungtang thak pa pai ding ahih manin lampi lai ah akipuk singkungpi khat galkapte in hemkhia dingin hong kithawi uhi. Ahi zongin tua galkap naltangte in amau tha tawh khinkhia zolo uhi. Amau a uk galkap bopa ahih leh huh hetlo in lampi gei ah khutzep in dingin a kampan in thu pia ziauziau hichiat lel hi.\nTua laitak in sakol tung tuang mikhat tua mun ah hong tung hi. Tua sakol tuangpa in “Bang cia hemkhiat pihlo na hia?” ci’n hong dong hi.\nGalkap bopa in zong “Hite kei sep ding hilo. Galkap bo cih ciangin naltangte thu sawl ding bek hi in huh ding, seppih ding kullo hi” ci’n hong dawngkik hi.\nSakol tungtuang pa zong sakol tungpan hong tuaksuk in singluang hem galkap te huh dingin hong paiphei hi. Galkapte tawh tua singluang thakhat in domkhawm in lampi nawl ah hong hemkhia zo uhi. Tua khit ciangin tua mipa in galkap bopa kiangah hi bangin hong gen hi. “Nidang ciang hibang dan singluang hep ding a om zenzen aa huhna akisap leh galkap mangpipa hongsam un maw”.\nTua mipa pen American gam i amasa pen gamlutangpipa lah ahi galkap mangpipa (commander in chief) lah ahi George Washington ahi hi. Mikang te khutsung pan suahtakna ngah nading le American gam (USA) piankhiatna ding amakai pupi zong ahi hi. Amah ahih leh zanglei lobuk khat panin lokho nupa khat i tapa khat ahi lel hi. A neulai in apa in nusia baih ahih manin a ute bangin pilsinna lam a sang England gamah sangkah khalo khat zong ahi hi.\nEngland le France te gamkituhna, kido na a om ciangin England lam ah pangin gal a do mipa khat zong ahi hi. England kumpipa piak minphatna, galkap mangpi za te nusia in a lo ah a ciahkik aa lo akho mipa zong ahi hi. Tua khit ah American gambup suahtak nading hanciam in suahtakna zong ngahpih zo hi. Asih madong gambup lutangpi sem dingin gammi te’n deih mah taleh minleza te iplah lo in a nial ngampa zong ahi hi.\nItaly te in “Chess kimawl mankhit ciangin kumpipa, kumpinu, rooks, bishop,sakol le pawn te a bungsung ah kikoih khawm kik hi.” ci’n paunak nei uhi.\nKhat veivei ciangin i nasep na mun le za te ikisak theihpih kha thei hi. Tua za le minphatnate tawh munkhempeuh ah ikiphasak kha thei hi.\nSangsia sem khatin sanginn ah sia khat bangin gamta hi. Tua mah bangin a inn aa nulepa, ulenau, zi/palsal le tate tungah sia khat bangin gamta suak mawk leh tua innkuan sung ah kilemna sangin kilemlohna piangzaw thei hi. I min iza te tung dingkip lo in, amun ahun zui in ilungsim, i kampau gamtatna i khel theih ding zong thupi hi.\nKa neulai in England kumpinu te nupa thu kasim kha ngei hi. England kumpinu ahih leh a khutnuai a galkapmangpipa tawh akiteeng ahi hi. Zum hun ah galkapmangpipa in kumpinu mai ah ‘a vanglian kumpinu aw’ (Your Majesty) ci’n amai ah kamnem le zahtakna tawh kampau hi. Ahi zongin a inn ah tua kumpinu pen ama an huannu, zum pai ding ciangin a mah a zemnu azi ahi zel kawikawi hi. Tua hi aa mi picing, makai picing te in ki niamkhiatna le itna nei kim ciat uhi.\nMun khempeuh ah minphatna, minleza lukhu te khuk den ding hilo hi. Tua hi a na lukhu suah hun ding phawk in!\nPrevious: Salai Za Lian in “The highest 2014 Myanmar Music Award” hong ngah pahtawina\nNext: Rev. Gin Khan Pau Tawntung Tawlngakna (New Delhi)\nMizoram eimau gam ~ J. Thang Lian Pau


url: =Makai Leh Kikhalna. Agelh – Lian Muan Kim - Laibu Saal\nHome > Thuluui/Articles > Makai Leh Kikhalna. Agelh – Lian Muan Kim\nMakai Leh Kikhalna. Agelh – Lian Muan Kim\nMakai Leh Kikhalna\nAgelh – Lian Muan Kim\nPumpi kikhalna pen Greek kamin egkrateia hi-a lunggulhnate pan kidaam, ahih kei leh kiptaka lungsim lencip cihna ahi hi. I pumpi pen a hoihlo na khempeuh pan humcipin a hoih na khempeuhte nuntakpih na dingin kiptaka lungsim khensat/lencip, cihna hi. A tomkim ding in pumpi kikhalna mah ci le hang hoih pen, kician pen dingin ka um hi.\nLaisiangtho sungah ahi zongin leitung thu-ah ahi zongin, makai minthang mithupite' nuntakna en le hang i muhtheih tawntung khat in pumpi kikhalna ahi hi. Ahih hangin a dahhuai thukhatah siamna le kivakna nei makai tampitakte pumpi kikhal zawhlohna hangin zakia-in khantohna sangin kiamsukna lam manawh zaw uh hi. Tua bangte pen a kipatna uh a hoih tei hangin a tawptung lo uh ahih manin a siamna uh leh a kivaknate uh zong a mawkna suakthei hi.\nA phawkhuai thukhatah makaite bek kikhal ding cihna hilo-a, pianthak khat ihih nak leh pumpi kikhalna i neih loh phamawh hi. Banghang hiam cih leh pumpi kikhal na in Khasiangtho gah nam 9-te lak ah a nam 9 na hipaha (Gal 5:22, 23), piangthak ihih nak leh i nuntakna pan i gah khiat ding ahi hi. I pumpi i kikhal kei-a leh tua Khasiangtho gah zong a kigah lo hipah lel hi. Khasiangtho gah i gah kei lai leh a kikhami lo bek thamlo-in piangthak taktak maw cih zong kisittel huai mahmah ding hi. Piangthak khat in a pumpi kikhalna tawh Khasiangtho gah gahkhia ahih leh piang thak makai khat in gah tampi a gahkhiat zawk ding kisam hi.\nI hailai in\nLeitung i uk nuam a,\nI pil ciangin\nEi le ei I ki-uk nuam hi.\nNang le Nang Ki-uk Masa In\nAmah le amah a ki-uk zolo mi in mi suakta hilo hi. Pumpi kikhalna a neilo mi-in makai hoih bangci suahtheih ding ahi hiam! Amah le amah a ki-uk zolo mi-in midangte bangci bangin uk zo ding hiam! Inn kuan-khat, kipawlna khat, Pawlpi khat, khuakhat, gamkhat bang ci uk zawh ding ahi hiam! Zeisu in hih thu thei ahih manin Phariseete' kiangah makai dingin na cingtaak kei uh hi, na ci hi. Amau le amau kikhal zolo pi-a makai sem nuam mawkmawk uh ahih manin mittaw makaite, naci lai hi.\nMittaw makai a suah loh na dingin Pawlu in Kawlentu pawlpite kiangah: Ka pumpi ukin ka kikhal hi. Tua hi kei leh kei mahmah zong midangte tung thu kagen hangin ka cingtaak kei ding hi, na ci hi (Kawlentu masa 9:27). Pawlu in piangthak tampi a makaih zawh nading leh a mahmah Pasian koih saksa nasep a zawh na dingin pumpi kikhalin hanciam hi.\nLungduaina in thahatna sang hoihzawa,\nLungsim ukzawhna in gamkhat laakna\nsang hoih zaw hi.\nPrussia gam makai mithupi Frederick the Great in Berlin khuapi sungah khatvei lam a siauh leh puteek khat tawh kituak hi. Nang kua na hia, acih leh puteekpa in: Kumpi khat hing e, na ci hi. Frederick in nuihsan in: Bang kumpi gam maw na uk, acih leh puteek pa in: Kei le kei, ciin dawng ziau hi. Amah le amah a ki-uk zo mi in kumpi gamkhat ukpa sangin thupi zaw hi.\nKhat vei mikhat in D. L. Moody kiangah: Moody aw, kua in na nasepna hong nawngkaaisak pen hiam, ci-in a va dot leh: D. L. Moody sanga hong nawngkaai sak zaw om kei, ci-in dawng pahlek hi.\nLeitung pian zawh mi thahat pen leh ngalhat pen khat teel le hang Samson longal kuama dang omlo hi. A pilpen kan leng zong Solomon losiah kuama dang om nawn lo ding hi. Ahi zongin Samson in pumpi kikhalna nei zolo-a, tua mah bangin Solomon in zong a pumpi khal zolo ahih manin numei huhau-in anih un thukhenna thuaktuak uh hi.\nMakaih masak ding\nAmah ahi hi.\nBucephalus (a khiat-na – bawngtal lu) kici sakol in ama liim amuh nak leh lau ahih manin kuaman zual zolo hi. Ahi zongin kum 10 a pha pan Alexander in a pa kiangah tua sakol ngen hi. A pa'n a taigawp hangin ngen veve ahih manin ngah hi. Alexander in tua sakol hoihtakin zualsaka, sakol tuan hong sin pah hi. Siam mahmah ahih manin a pa in: Alexander aw, Macedonia gam pen nanga dingin neulua ta hi; nang tawh a kilawm zaw ding gam zong in, ci hi. Alexander in tua sakol kum 30 a phak dong hoihtak zang thei hi. Philip II in Alexander a pil nading leh a hat nading zong deihsak ahih manin Leonidas tung pan siamna leh Aristotle tung pan pilna na sinsak hi. Sakol tungtuan siam in galsiam galhat mahmah ahih manin ama hunlai-a gam kitheitham khempeuh zo gawp hi. Ni 11 sungin tai 400 bang galsim kawmsa-in tungzo hi. India a tun ciangin: Ka galsim nading om nawnlo maw, ci-in kap zawzen a, a khan sungin gallel ngeilo hi.\nA tuung lamin kikhal zo mahmah hi. Ahi zongin Persia gam khawng hong lakzawh khit teh tua gamsunga hauhna khempeuh zong ngah ahih manin nuamsa mahmaha, a-ut bangin hong om ta hi. A galkap mangte tawh zudawn peuh kidemin nuamsa mahmah hi. Khatvei a zudawn kidemna uah a lawm it pen khat in zu thawl 18 a dawnkhit phetin si pah lian hi. Tua zawh a sawtlo-in aman zong zu thawl 9 bang a dawn leh cisanat ngahin si hi. A sih in kum 33 phapan hi. Gal lel ngeilo-a, leitung lumletin lei-tung mite kampau nangawn khelzo hi. Ahih hangin amah le amah kizo nawnlo hi. Leitung a-uk pa amah le amah ki-uk zolo, kikhal zo nawnlo ahih manin sihlawh hi.\nA bilkha uah\nZa zel uha,\nLuai den hi.\nEi le ei i ki-uk zawhlohna mah in hong nawngkaai sak pen a, i gualzawh ding zahin hong gualzosak lo hi. Ei le ei ki-uk zo phot limlim le hang midangte zong ki-uk zo-in kimakaih zo bek ding hi.\nMakai hoihlo pawlkhatte paunak ahi: Ka cih bangbangin sem, ka sep bangbangin semlo, cih i zatkhak leh makai hoih suak ngeilo ding hi hang. Makai khat in a ma paina sanga, a gamla zaw mun ah kuamah makaih theilo hi. Nungzuite zong a cihtak uh leh makai pa paina ciangciang bek pai uha, a khekhap zui-in a sep bangbang sem uh hi.\nTua ahih manin makai khat ihih nak leh pumpi kikhalna pen i hanciam ding thupi mahmah hi. Hunmaan ngeilo makai khat in hunmaan un, aci thei diam! Zatep tuibuk, zu leh kuunza zang napi midangte zatloh ding a gen thei diam! Ama pumpi a kikhal zolo makai in midangte khalzo lo dinga, ukzo ngeilo ding hi. Gamtatna in kampau sangin ngaihzawa, muibun zaw hi.\nMite in na thugen a zak ma un na gamtatna hong mu uh hi. Na thugen umlah thei uha, ahi zongin na gamtatna amuh bang un um uh hi. Na thugen a zuih ma un na gamtatna hong etteh masa uh hi. Na thugen sangin na gamtatna ngaih zawa, muibun zaw hi. Mite in na thugente a bilkha uah khat veivei zazel uha, ahi zongin na gamtatnate ahih leh a mitkha uah luai den hi. Mite in a kampau leh a gamtatna a kituak makai lunggulh uh hi. Tua dingin nang na ut hiam!\nA.D. 1100 lai pawl, Westminster Abbey hana Anglican bishop khat ih han tunga lai kigelh khat hoihsa kahih manin a nuai ah kong guang hi.\nTu'n Kikhal In\nKikhalna a omkei leh a dang nakhat peuhpeuh i hanciam nate nangawn zong guaksuak thei hi. Makai khat\nKa khangno lai in\nLeitung kakhel nuam,\nAhih hang haksa ka sa;\nKa mipihte kakhel sawm,\nKa khel zawh loh lam ka thei,\nKa khua ka tui kakhel sawm,\nKakhel zawh loh lam ka thei,\nKei ka teek semsem;\nKa innkuanpihte kakhel sawm,\nKakhel zo tuan kei,\nTu’n ka tee\nk ta mai;\nKakhel zawh khat bek hong om,\nka na hi mai;\nLaitat ding kihi ta,\nSawtpi laipek in\nKei na kikhel hi zen leng,\nKa innkuanpihte lawh zo ding,\nInnkuanpihte tawh kop zo zen leng,\nKa khua ka tui ka lawh zo ding;\nLawh zo ding ka minam,\nng khel zo taktak ding\nKa hih gige lam\nThakhat thu in ka kiphawk.\nin amah le amah a kikhal zawh kei-a, thadah a, ahih sitset kei leh makai gina, makai picing suak theilo hi. Makai hoih suah theih nading pilna siamna nei napi na kikhal nai kei leh tu'n kikhal kipan in. Piangthak khat na hih nak leh Pasian in nahoih sep na ding leh kikhal nading utna hong pia khin hi.\nAma deihna hoih tawh kituaka\nNa gamtat theih nading leh na lunggulh theih na dingin\nPasian in na sungah na hongsem hi\nZingcianga kipan ka pumpi kikhal ta ning. Kazat na hoihlo tuamtuamte kideek ta ning. Nasep hanciam ta ning. Ka vaipuak khat peuhpeuh zo ta ning, ci-in nahih ding khat peuh peuh sottoto ken. Zingciang pen nanga ding hilo khathei ding hi. Tu-a kipan, ahih kei leh, na neulai mahin kikhal in la, tua na kikhal nate pen na zongsatna hisak pahpah in.\n- D.D. Eisenhower\nDonald Barnhouse in: USA a mithupi 40,000 te kum 28 a phak ma un amau le amau a kikhalte ahi uh hi, ci–in ciamteh hi. Neu lai maha kikhalte pen hong picin uh ciang zong kikhal zo-in makai muanhuai, makai picing hong suak pah uh hi.\nSamuel Chadwick pen zingsang nai 6 in tho dena, tuuk tawh khal tawh tuivot bek mah zangin kisil den hi. A laisimna mei zong zingsang nai 2 in mitpan den hi. A pumpi a kikhal lam kimu thei hi.\nGeorge Whitefield pen a khansung tawntung nitak nai 10 in luma, zingsang nai 4 in tho den hi. Lengla hau-in sepding bawlding tam mahmah ta leh nitak nai 10 hongsat nak leh: Lumtani-ei guaite, ci-in lum lianlian hi. John Wesley in: Kum 80 bang ka phak taktak teh zingsang nai 5 a thawh ding pen kiziat noppianin om veh aw, ci ngei hi.\nBeethoven kiangah mikhat hongpai-a: Beethoven aw, Pasian hongpiak talent na ngah hampha taktak teh, a va cih leh Beethoven in: Pasian hong piak talent na cih pen maan mah hi. Ahih hangin nang zong hi talent na ngah nop leh nikhat in nai 8 sung piano tum in la, kum 42 sung tum leteh na ngah ding hi, cihsan hi. A kikhal zolo khat in nikhat nai 8, kum 42 sung bel piano tum zo hetlo ding hi. Talent nei-a a kikhal lote sangin hamciama, a kikhalte mi-thupi suakzaw uh hi. Siamna khat peuhpeuh uuk ding le sin ding haksalo-a i siam na dinga pumpi kikhalna haksa zaw hi.\nKua hi ding na hiam\nTuni Kua na hi hiam\nCih in Honglak hi.\nAmerica-te football tangthu ah a minthang pen khat ahi Jerry Rice gualzawhna bulpi in kikhalna ahi hi. A kimawl-pih dangte sangin nakpi takin kikhal zaw hi. A hatzawk na ding leh a gimhak zawk na dingin nakpitakin amah le amah zong kisin hi. Kaih 40 a sang mualtungah nisimin nawhsa takin suktai totai den hi. Nisa lak buannawi lakah zong tai kisin hi. San Carlos, California-a om parktrail ki-cihna tai 2 le a lang a pha mualtung ah zong manlangtakin taizo ahih manin a lawm te'n zong phazo lo uh hi. Pumpi kikhalin hanciam mahmah ahih manin mi minthang mi gualzo khat hong suak hi. A vulthei pahtawina ngah nading leh a kimawlpihte a makaih zawh nading hizahta in kikhal ahih leh piangthak makaite a vultheilo pahtawina kumpite' Kumpipa kiangpan i ngah na dingin bang zahta-in kikhal-huai zawlai hiam!\nHih banga pumpi kikhalna thu i gen ciangin, i siam semsem nading, i hat semsem nading ahi zongin, i pil semsem nadingte bek a gennuam hilo hi hang. Ci le sa deihna a nialhuaite i nialna tawh zong pumpi i kikhal ding kisam hi. Piangthak makai a kici khat in zu peuh, Beer peuh dawndawn mawk leh, teptheih tepmawh teptep mawk leh, mite muhna ah a kilawm lo-in gamta kampau leh kua ma'n zui nuam lo ding hi. Amah le amah a kikhal zolo mi in kua makaih zo ding hiam! Kua'n zuinuam ding hiam! I tua cih khak le zong i kipuahphat ding thupi hi.\nMite in a kikhal makai ihih lam hongthei leh ciintak zuihtak hongsa ding uha, ei nuntak bang, ei kikhal bang mahin ahih zawh nading un hanciam ding uh hi. Pumpi kikhalna ah a thupi mahmah khat in zongsatna hoihlote phiatna hi.\nTalen nei - a\nA kikhal lote\nMithup i suakzaw hi.\nI zongsatsa khat peuhpeuh pen i phiatpah ding haksa mahmah hi. I zongsat nai loh khat zong i nuntakpih ding baih tuanlo hi. Tua ahih manin zongsatna hoihlote paaikhia-a, zongsatna hoih i neihtheih na dingin hih a nuai-a, lamlahna nam 10 te i zuihzawh na ding kisin ni:-\n1) Na kikhal zawh loh nam 5 gelhkhia in.\n2) Na zawhzawh na dingin hanciam pah in.\n3) Khat khit khatin zawhsawm in.\n4) Bangci zawh ding cih pen Laisiangtho le a dang ngaihsutna hoih tuamtuamte in honghilh ding hi.\n5) Zongsatna hoihlo a phiatsa mite kiangah bangci bangin phiat uh hiam cih dong in.\n6) Zingsang tungin minute 15 sung bangci kikhal ding ka hiam, cih ngaihsun masa in.\n7) Sunkim ciangin minute 5 khawng hunla in la, bangci bangin kikhal zo kahiam cih enkik in.\n8) Nitak ciangin minute 5 khawng mah hunla in la, bangci bangin khangto ka hiam cih enkik in.\n9) Zongsatna hoihlo khat na phiat khitteh a dang khat na phiatkik ma-in ni 6 sung bang hunla phot in la, zongsatna lui pen zo dipdep phot in.\n10) Na gualzawhnate hangin mite tawh lungdam khawm in la, midangte zong nang mah bangin a kikhal zawh na ding un hanciam pih in.\nThakhat thu-in bel kikhal zo pah khollo khamah ding hi teh. Hun sawtpi a ngakkul lam phawk gige in la, lungkia kei in. Hih bang cieuciaute tawh kipanin gualzo le teh a dangte zong hong zawhnop dinga a kikhal makai hoih nasuak ding hi. Mite in na nuntakna ciintak, etteh tak hongsa-in nang nuntak bangin a nuntak zawh nading un hanciam ding uh hi.\n1) Pharisee-te pen Hasidim (kumpi gui) pana hong piangkhia uh ahi hi. B.C 140 kimpawlin kamsang Ezra ih Laisiangtho teiban zom uha, Mawsi thukham zuite zong kici hi. Pharisee cih kammal pen Hebia lai perushim pana hongpai hi-a, a kituam koih cihna ahi hi. Banghang hiam cih leh amaute in a siangtho theih na dingun hanciam uha, mawhneite pen a gamla theithei ah pel uh hi. Numeite in a samkang uh amuh uh teh botkha ding uh ahih manin Sabbath ni-in limlangh mai ah ki-en theilo ding, ci uh hi. Kithumaansak mahmah uha, mimawhte tawh zong an nekhawm nuamlo uh ahih manin Zeisu in thuhilhin taai zelzel hi. Misiangthote thokik ding cih um uh hi.\n2) Frederick the Great pen January 24, 1712 in Berlin ah suak hi. Kumpi pa tapa hi napi pilna siamna a sinnate ah mi dang mawkmawk khat bangin a pa in sinsak lel hi. Dopbawl tuanlo-in ngattakin pantah hi. 1740 kumin Prussia kumpi ahi a pa za‘laihin kumpi sem hi. Hih Frederick in leitunga pahtawina hoih mahmah khat ahi Great cih pahtawina zong ngah hi. Hi pahtawina a ngah mi tawm mahmaha, tuateng lakah Alexander the Great, Herod the Great, Constantine the Great, RC Pope ahi Leo the Great le Gregory the Great, Russiate' makai Peter the Great, Catherine the Great le Napoleon the Great te kihel uh hi. August 17, 1786 in si hi.\n3) D. L. Moody February 5, 1837 kumin suaka, 1855 in piangthak hi. December 22, 1899 in zakhang ahih manin leitungah omthei nawnlo-a vantungah Kumpi Pa tawh mangkhawm hi. Sanggam pasal 5 le numei 2 nei hi. Kum 4 a phak ciangin a pa in sihsan ahih manin a van neih sunsun uh leiba tang dingin kilaksak hi. Kum 20 a phak ma-in Chicago ah khedap hong zuakin tua bang peuhtawh kivak hi. Ahih hangin sawtveipi khedap zuaklo-a, Pasian nasem dingin hong kipiakhia hi. A diakdiakin Pasian nasem khat ih kampau ahi: Tulaitak Pasian a ding a kipumpiak zo khat om leh Pasian in leitung in a muhkhak ngeinailoh na lianpi tua pa tungtawnin semding hi, cih in a nuntakna laih hi. Kum 13 a phakin tan 6 sim-a, tuaciang bek sangkah zo ahih manin ama pau ahi Mangkam nangawn zong maantak in pautheilo hi. Ahih hangin Pasian in zang mahmaha ama tungtawnin USA ah khakhanlawhna tungsak hi. Greek Laisiangtho cih thadah Mang Laisiangtho nangawn a telkhin sitsetlo pa pen England gama mipil thuhilh siam mahmah Spurgeon bangmahin Pasian in zang hi. A nuntak sungin tai awn khat khualzina, mi awn 10 val tungah thugenna nei hi, kici hi.\n4) Aristotle (384-March 7, 322 B.C) pen Macedon kumpi pa‘ siavuan pa tapa hia, kum 18 a phak ciangin Athen khua-a Plato' sangah a sangkah zom hi. Socrates leh Plato-te zahmaha Greek mipil thungaihsun pu minthang mahmah khat ahi hi. A zi Hermias a sihkhit ciangin Philip Macedon in Alexander sia dingin sam hi. Kum tam simsim Alexander lai a hilh khit ciangin Athen ah hong ciahkika, BC 335 in Lyceum kici sang khat phuan hi.\n5) Samuel Chadwick pen 1840 kumin suaka, kum 8 a phaka kipan pathekna phualpi khatah a pa‘ nasep huh in nikhatin nai 12 sung nasem hi. Kum 21 a phak ciangin Methodist pawlpi pastor khat suak hi. Thugen minthang khat hi-a, Cliff College ah zong Siapi sem hi. Laibu hoih pawlkhat zong gelha, a sihkhit (1932) zawh tua a laibu gelhte pawlkhat kikhenkhia lai hi. A kampau hoih ka sak mahmah khat in: Thungetna om lo laisinna, laihilhna leh thugennate Satan in kihta lo hi. I han ciamnate hong nuihsan lela, i pilnate hong zahpih lel hi. Ahih hangin thu i nget teh linglawng hi, cih ahi hi.\n6) George Whitefield pen December 16, 1714 in England gam Gloucester khua, Bell Innah suak hi. Mi inncing, a zawng mahmah khat ih tapa hilel na pi-in tuni dong mah thugen siampen khatin kiciamteh lai hi. Oxford University ah sangkah in sangsum pia zolo ahih manin sangnaupang dangte‘ nasem khat bangin oma, a sumngah sunsun tawh sangkah hi. Sangnaupang dangte‘ nasem suak ahih manin a khedap uh taihsak, a laibu uh tawisak, a laite uh bawlsak banah zingsangin tua a sangkahpihte phong kinken hi. Kum 21 a phak ciangin tua Oxford University ah piangthakin Pasian nasep hong kipana, nikhat in 3vei 4vei bang thugen hi. 1739 in huihlak tualpi ah thugen kipana, a khan sungin 18,000 vei bang thugen hi. USA le England ah thugenna nei kawikawi-a, nakpi takin khanlawhna tung hi. Mi 40,000 mai ah awliatna zanglo in thugen zo hi. September 30, 1770 in si-a, John Wesley in hanthotna hoih mahmah khat tawh vui hi. A tagah kepte a khoi a vak na dingin sal (sila) pawlkhat a khawi pen kigensia pian hikei leh mundangte ah kawkbang hetlo hi.\n7) John Wesley pen June 28, 1703 in suaka, March 3, 1791 in si hi. Sanggam 18 nei-a 11 in a neulai mah un sihsan uh hi. Amah pen a 15 na hi. Kum 5 a phakin a inn uh mei-in valhtuma, Pasian hehpihna tawh amah bel kihonkhia man bilbel hi. Kum 36 a phak ciangin a si hileh leitung taangthute ah a min kigelhkha nailo ding hi, ci-in tangthu siam khat in gen hi. Zingsang nai 4 in thodena, nikhat in nai 18 sung nasem hi. Pasian thu a gen kawikawi na-ah sakol tawh tai 250,000 val bang khualzin hi. A laisim na leh a laigelhna sabuai pen sakol elzaang hi lel hi. 40,000 vei bang thugena, nikhat in 5 vei bang thugen hi. September 21, 1773 in mipi 32,000 mai ah thugenna nei-a, a khansungin laibu 233 bang gelhkhia hi. March 2nd, 1791 ni-in London ah si hi. A sih in England ah nungzui 79,000, North America ah 40,000 leh thugen sia 541 bang nei khin hi.\nLaisiangtho tawh kituak\nDr. Lian Muan Kim Pasian Thu Thuluui/Articles\nItem Reviewed: Makai Leh Kikhalna. Agelh – Lian Muan Kim Description: Rating: 5 Reviewed By: Cinpu Zomi


url: =KAOHS Kennedy Wrap Top in Honey Mesh | REVOLVE\nfavorite KAOHS Kennedy Wrap Top in Honey Mesh\nShare Kennedy Wrap Top in Honey Mesh on Facebook (opens in a new window)\nShare Kennedy Wrap Top in Honey Mesh on Twitter (opens in a new window)\nRevolve Style No. KOHR-WS1\nManufacturer Style No. K824T\nKennedy Wrap Top in Honey Mesh


url: =ZAM Thupuak :: 23 July 2017 (UNHCR leh Community makaite Meeting) :: ZOMI DAILY\nZAM Thupuak :: 23 July 2017 (UNHCR leh Community makaite Meeting)\nposted on 22 July 2017 at 4:56 pm Lomkholna: Malaysia, News, Refugee, ZAM, Zomi\nZAM FREE CARD KINGAH TADING :: ZAM in kumsim a manngenlo in Malaysia Zomi khua kipawlna makaipite leh pawlpi kem Pastor te ZAM zumah August 1st-31st sungteng nisim 9:00am-6:00pm kikal hunngahni khat peuh ah ZAM Free Card nong bawl nading un ZAM zum pan zahtakna lianpitawh kong zasak uhhi. A thei kha nailo a om leh MZCA, ZCMC leh kipawlna tuamtua te pan nahilh sawnsak un.\nPrivate Hospital :: Zomite ading in thuhoih khat in kingaih sun hi. Hih zato ah pen natna cih khempeuh ki-en/ki vel sak thei hi.\nA diakin naupaai/nausuak dingte a dingin zong lem dingin ki lamen hi. Private ahih manin card kici khem peuh sum lak dan kibang khin hi.\nNormal/Pongman nausuak thei ding nahih leh kumpi zato sang in tawm bei zaw kha thei ding hi. Hih zato ah na suahnop leh na suah ma kha 2-3 sap in amau kiangah appointment paikhol lecin hoih pen hi. Naupaai tung a kipan amau kiangah MC na pai nop leh zong hoih penpen hi.\nAddress : Jalan Ipoh LOURDES MEDICAL CENTER 244 , jalan Ipoh 51200. Titi wangsa LRT meileng buta gei.\nZAM ZUM AH HONG HAWH :: Korean Pastor Sasha in azin teng tawh ZAM zum ah hong hawh in thu ngetna hong neihsak khitciangin $200 tawh panpihna hongpia ahih manin ki lungdam mahmah. Topan a zah tampi in hong thukkik sak tahen.\nZAM ZUM AH THUNGETNA HONG NEIH SAK :: Nu Pau Khan Niang@Nuniang-Tuimui Leh Nu Niang Ngaih Nuam@Nuamta-Tedim te in Zomi te a itna leh a veina tawh ZAM zum ah hong hawhin thungetna hong neihsak uh a, ki lungdam mahmah hi. Topa’n a thupha tawh hong tuamsak semsem tahen.\nredONE SIM CARD KILEI THEI :: RHB Insurance te vaihawmna tawh UN card a tawi khempeuh in redONE simcard ZAM zum ah deih zahzah kilei thei hi. SimCard khat ciang RM 10 hi ding a, redONE leh redONE ahih leh free call kingah hi. A dang simcard te minute 1 ciang in 0.16 sen tawh ki sam/call thei hi.\nNA TANGTHU LIMTAK KIGING IN :: Tulai RSC/DHS lam pan phone tawh interview pawlkhat nei thei zel ahih manin na tangthu limtak enpha in, a thugen kibanglo in buaina tuak om khin ahih manin kidawm ciat ni.\nINSURANCE CARD BAWL HAMTANG UN :: UNHCR Cidamna lampan apulakna ah RHB insurance company tawh Operation tampi kibawl khin ahihmanin insurance bawl nailote limtak hanthawn a bawlsak ding hi, tua hikeileh galtaite kibawl zolo in mi tampi’n sihlawh khin ding cihi. Tua ahih manin sum na mawkbei sak sang in ih muhkholh theih loh ih mailam ding kikhual kawmsa in RHB Insurance lei sawm hamtang ni. Kuamah kiang leitawi lo/Pawlpi, khua leh tui buaisak loin, ei leh ei I hih theih nang ahun omlai in hanciam ciatni. RHB Insurance card a leisate in zong nacard uh tettan abei leh ZAM zum ah ki bawlkik thei hi. RHB Insurance in June 2017 a kipan in kal (Kidney) dam loin sisawp kul den (Dailysis) a bawl te huam nawnlo ding hi.\nRHB INSURANCE CARD HONGLA UN :: A nuai a min kihelte in na RHB Insurance card uh aman langin ZAM zum ah hongla un.\n1. Thang Za Kim 8. Thang Khan Lal 2. Ciin Mun Mang 9. Lian Dawn Sang3. David Nang Sian Khual 10. Dai Sim Mang4. Biak Kap Min Thang 11.Ciang San Nuam5. Pau Phut Mang 12. Cing Hoih Nuun 6. Nem Khawl Cing 13.Cung Lian Uk 7. Zen Sian Nuam\nDAHPIHNA :: Muallum khuami, Pa Ngo Cin Kim (Milun Beh) in 18 July 2017 ni-in Kota Damansara veng pan in hong nusia a, a luanghawm pen 20 July 2017 ni-in Sungai Buloh hanmual ah kituh hi. A nusiat a innkuanpih te tawh a kibangin ZAM zum pan in dahpihna I pulak hi. Topa’n adah akap khem peuh a lamdang in hong hehnep sak ta hen.\n1. Thuciamthak Laisiangtho(ZSV) RM30\n2. Galhiam Phatna labu RM30\n3. Kawl Laisiangtho(Bu neu) RM30\n4. Zolai Simbu(Zolai bulpi) RM30\n5. Dictionary (English to Zomi) RM50\n6. Tutmun Mikang pau sinna RM20\n7. Eden ah ciah kik ni RM20\n8. Tedim Labu(Hymn) RM25\n10. A lamdang hehpihna RM20\n11. ZYA Magazine RM50\n12. Cope Centenary Jubilee RM10\n13. Zomi Bible Dictionary RM50\ncih te zong kilei thei hi.\n1. Kai Kan Mung(Sawbua) ACTS2. Zo Sian Ngai(Thalmual) ACTS/UKM3. Gin Lam Thang(Thalmual) ACTS/UKM4. Cin Deih Lian(Thalmual) UKM5. Nu Ning Ngaih Niang(Tedim) Pudu Clinic6. Pa Sut(Khampat) GHKL 7. Cin Mung(Sezang) Pudu Clinic8. Zam Sian Tuang(Valvum) ACTS9. Thang Sian Mung(Muizawl) ACTS pan PERCH, Batu Arang ah kipuak.\nKhasum: RM1200. Nasep hun: 11:00 AM pan 3:00PM 5:30PM pan 11:30PM (monday to Saturday) Sunday : 4:30PM pan 11:30PM Kha khat ni 28 sung sem ding. Omna leh ann pia. Mi (3) ki sam. PJ\nBAKKUHTEH SAI AH MI KIDEIH\nKhasum RM 1300, Kal khat (1) vei off. Nasep hun nitak 5:00PM pan 2:00 AMUN Card nei mi (4) kideih.Omna leh ann pia. Amun Kuchai lama\nFactory-AKsa sat ding/Aksa deliver ding\nMi (3) kideih hi. Nasep hun-8am-5pm OT omlai. Off day- every Sunday. Khasum-Rm-1100 -OT om. Omna pia- An pialo. Amun -PuchongNasep tawh kisai Contact : Sia Khuppi 016 3838 014\nZAM Thupuak PDF link >>>\nA (2)vei na Hymn Worship Night ading sapna :: Pasian sathau nilh, atul ngeilo ZBC labu a late (Hymn) tawh Pasian phatna leh biakpiakna kinei kik ding ahihman in thu-ummi a kuamaciat nong kihel nading un zahtakna tawh kong zawn uhhi.\nAni: July 30, 2017 (Nipini)Ahun: 5:00pm-7:00pmAmun: IZCC Biakinn\nLot 15-1-5 Menara Putra, Lorong Tiong Nam 5, off Jalan Raja Laut, 50350, Chowkit\nPaidan ding :: KTM te Putra station; Monorail te Chowkit; LRT te PWTC pan leh bus te Chowkit bus stand pan kituak theihi. Grab – IZCC ChurchContact: Rev. Suan Cin Hau 011 1438 3922, Rev. Thang Za Cin 012 6610 046\nPrevious: A kitamzan thei lungtang ~ Khat Thang\nNext: Indonesia President inzong Drug Traffickers te thautawh kapkhuan piata\nZAM Thupuak :: 14 May 2017 (ZSM Phamsa te phawkna Volleyball kidemna)


url: =USA, Tulsa pan Tg. Suan Za Mang (Buanli, Jasuan beh) in hongnusia :: ZOMI DAILY\nposted on 8 January 2019 at 11:32 pm Lomkholna: Dahpihna, News, ZIUSA, Zomi\nDahpihna Lai Tg.Suan Za Mang DAHPIHNA LAI (CONDOLENCE LETTER) – Mangpha Tg.Suan Za Mang, Jasuan Beh, Kum 40: Buanli Khuami Tulsa, OK USA ateng Tg. Suan Za Mang in abeisa January 04,2019 in lam at het lo laitakin alupna tungpan ongnusia chih thu izaakmanin ZIUSA kipawlna mintawh nakpitakin kidahpih kilainatpih hi.\nTg.Suan Mang pen abeisa 2012 kumin Pasian lamhonsakna tawh USA ongtung ahihi. Tg. Suan Mang pen USA leitang tunga ong nusia Zomi laizom khat ahihmanin dahpihna lainatpihna lahna in ZIUSA kipawlna in paakkual $150 man khat tawh mangpha khakna kinei ding hi.\nTg. Suan Mang tawh anunungpen hunzatkhop ding ong tungding Friday 01/11/2019, 12:00pm to 3:00pm hun-in Southwood Colonial Chapel 3612 E 91st St, Tulsa, OK 74137 ah (Myanmar Zomi Baptist Church) makaihna tawh hehnep hunbawlkhopna kinei dinga (Dr. Rev. Ci Cin) in Pasian kamaml tawh hanthotna ong neih khit ciangin hanmualah vuina kineidinghi.\nTg. Suan Mang ong nusiatna hanga adahakap sangam tanau meltheih khuapih tuipih beh leh phung akuama khempeuh I biak Pasian in a makiangpana ongpai khasiangtho in ong hehnem tek nading ZIUSA kipawlna in thu kingetpih hi. Dahpihna Lianpitawh, ZIUSA Genvai Tanupi – Contact Pu Mun Mang, 1706 8th Ave, Apt.304, Oakland CA 94606.\nPrevious: Zomi MP (ZCD) pawlkhat Tonzang huam Cikha kuamteng ah mipi tawh kimu kawikawi\nNext: Sunglam mi tawh kitel semsemna